sagorsarker/bangla-wikipedia huggingface dataset:
রেড (২০১০-এর চলচ্চিত্র)

রেড (ইংরেজি ভাষায়: RED) ২০১০ সালের একটি আমেরিকান অ্যাকশন-কমেডি চলচ্চিত্র যা ওয়ারেন এলিস ও কলি হ্যামনার লিখিত কমিক বই থেকে নির্মিত। ছবিটি পরিচালনা করেছেন রবার্ট সুয়্যানকি এবং অভিনয় করেছেন, ব্রুস উইলিস, ম্যারি, মরগান ফ্রিম্যান, জন ম্যাকোভিচ, হেলেন মিরান, কার্ল আরবান সহ আরো অনেকে।ছবির শিরোনাম নেওয়া হয়েছে অবসরপ্রাপ্ত এজেণ্ট ফ্রাঙ্ক মূসার (ব্রুস উইলস) উপাধি স্ট্যাটাস রেড থেকে যার অর্থ "রিটায়ার্ড, এক্সট্রিমলি, ড্যানজারাস" ।
অক্টোবর ১৫, ২০১০ তারিখে ছবিটি মুক্তি পায়। ছবিটির সিকুয়্যাল রেড ২ জুলাই ১৯, ২০১৩ তারিখে মুক্তি পায়।
সিআইএর অবসরপ্রাপ্ত এজেন্ট ফ্রেঙ্ক মুজাস তার অবসর ভাতার জন্য পেনশন সার্ভিসে ফোন করে। ফোনালাপের মাধ্যমে তার সাথে পেনশন সার্ভিসের কর্মী সারার সাথে পরিচয় হয়। এদিকে গুয়াতেমালার যুদ্ধাপরাধ ধামাচাপা দিতে সিআইএর একটি অংশ গুয়াতেমালার সাথে জড়িত সকল সাবেক সিআইএ এজেন্টদের হত্যা করার জন্য একটি তালিকা তৈরী করে। মোজাসকে হত্যার জন্য রাতে তার বাসায় অভিযান চালায় কিন্তু মোজাস তার ট্রেনিং বলে বেঁচে যান। সিআইএ সারার সাথে মুজাসের কথোপকথন শুনে ফেলে। সারাকে হত্যা করা হতে পারে এই জন্য ফ্রেঙ্ক পালিয়ে যাবার সময় সারাকে তার সাথে নিয়ে যায়।
ফ্রেঙ্ক গুয়াতেমালায় তার সাথে কাজ করা বিভিন্ন দেশের সাবেক এজেন্টদের সাথে দেখা করে ঘটনা খুলে বলে। একপর্যায়ে আরেক সাবেক এজেন্ট আলেকজেন্ডার ডানিং এর সাথে কথা বলে তারা জানতে পারে এর সাথে আমেরিকার ভাইস প্রেসিডেন্ট জড়িত। এছাড়া মুজাসকে হত্যার দায়িত্ব দেওয়া হয় উইলিয়াম নামে এক স্পেশাল এজেন্টকে। উলিয়াম অনেকবার মুজাসসহ তার সাথে আরো যারা আছে তাদের হত্যার চেষ্টা করে ব্যার্থ হয়। কিন্তু সারাকে গ্রেপ্তার করতে সমর্থ হয়।
মুজাস ভাইস প্রেসিডেন্টকে হত্যার পরিকল্পনা করে ও উলিয়ামকে জানায় সারার কোন ক্ষতি হলে সে উলিয়ামের পরিবারের সকল সদস্যাক খুন করবে। এরপর মুজাস ও তার বন্ধুরা মিলে ভাইস প্রেসিডেন্টকে অপহরণ করে কিন্তু ভাইস প্রেসিডেন্ট এর কাছ থেকে জানতে পারে এর সাথে আলেকজেন্ডার ডানিং জড়িত। শেষ পর্যায়ে উলিয়ামের সহয়তায় ফ্রেঙ্ক মুজাস সারাকে মুক্ত করে।
মুক্তির প্রথম সপ্তাহে রেড প্রায় ৪,১০০ স্ক্রিনে ৩.২৫৫ অবস্থানে আনুমানিক $ ২২.৫ মিলিয়ন আয় করেছিল। ফেব্রুয়ারি ৩, ২০১১ থিয়েটারে ফিল্ম প্রদর্শনী বন্ধের দিন পর্যন্ত $ ৯০ মিলিয়ন মার্কিন যুক্তরাষ্ট্রে এবং বিশ্বব্যাপী মোট $ ১৮৬,৫ মিলিয়ন এর উপর আয় করেছিল।
ফাফ দু প্লেসিস

ফ্রাঙ্কোইজ "ফাফ" দু প্লেসিস ( ; ; জন্ম: ১৩ জুলাই, ১৯৮৪) দক্ষিণ আফ্রিকায় জন্মগ্রহণকারী ক্রিকেটার। দক্ষিণ আফ্রিকা জাতীয় ক্রিকেট দলের অন্যতম সদস্য হিসেবে তিনি আন্তর্জাতিক পর্যায়ে অনেকগুলো ক্রিকেট খেলায় অংশগ্রহণ করেছেন। নিউজিল্যান্ড জাতীয় ক্রিকেট দলের বিপক্ষে টুয়েন্টি২০ সিরিজে তাকে অধিনায়কত্ব প্রদানের কথা ঘোষণা করা হয়। পরবর্তীতে ফেব্রুয়ারি, ২০১৩ তারিখে টুয়েন্টি২০ আন্তর্জাতিকে পূর্ণাঙ্গ অধিনায়করূপে মনোনয়ন দেয়া হয়।
ক্রিকেট খেলায় অল-রাউন্ডার হিসেবে ডান হাতে ব্যাটিংয়ের পাশাপাশি লেগ স্পিন বোলিং করেন।
তিনি আফ্রিকান্স হোয়ের সিয়ানস্কুল বা বালকদের জন্যে আফ্রিকানস হাইস্কুল যেটি আফিস নামে পরিচিত, প্রিটোরিয়ার অত্যন্ত জনপ্রিয় সরকারি বিদ্যালয়ে পড়াশোনা করেন। এবি ডি ভিলিয়ার্স, জ্যাক রুডল্‌ফ এবং হিনো কান তার সহপাঠী ছিল যারা পরবর্তীতে টাইটান্স ও দক্ষিণ আফ্রিকার পক্ষ হয়ে আন্তর্জাতিক ক্রিকেটে অংশ নিয়েছে। এছাড়াও, প্লেসিস প্রিটোরিয়া বিশ্ববিদ্যালয় থেকে স্নাতক ডিগ্রী অর্জন করেন।
দক্ষিণ আফ্রিকার ঘরোয়া ক্রিকেট লিগে নর্দান্স ক্রিকেট টিম দলের পক্ষ হয়ে খেলছেন। বর্তমানে টাইটান্স দলেরও সদস্য তিনি। এছাড়াও, ল্যাঙ্কাশায়ার, চেন্নাই সুপার কিংস এবং মেলবোর্ন রেনিগেডস দলেও খেলছেন।
নভেম্বর, ২০১২ সালে টেস্ট ক্রিকেটে অভিষিক্ত হন প্লেসিস। চতুর্থ দক্ষিণ আফ্রিকান ক্রিকেটার হিসেবে তিনি অভিষেকে সেঞ্চুরি করার কৃতিত্ব অর্জন করেন।
রবিচন্দ্রন অশ্বিন

রবিচন্দ্রন অশ্বিন (; ; জন্ম: ১৭ সেপ্টেম্বর, ১৯৮৬) ভারতে জন্মগ্রহণকারী ক্রিকেটার। ডানহাতি ব্যাটসম্যান ও ডানহাতি অফ-ব্রেক বোলার হিসেবে ভারতীয় দলে খেলে থাকেন। সবচেয়ে অল্প সময়ে টেস্ট ক্রিকেটে ৫০ উইকেট লাভকারী ভারতীয় বোলার তিনি। আইপিএলে চেন্নাই সুপার কিংস এবং তামিলনাড়ু রাজ্য দলের হয়ে ঘরোয়া ক্রিকেট খেলেন। বর্তমান সময়ে শ্রীলঙ্কার অজন্তা মেন্ডিসের পাশাপাশি ক্যারম বল নিক্ষেপে তার নামও উচ্চারিত হয়ে থাকে।
হিন্দু ব্রাহ্মণ পরিবারে রবিচন্দ্রন অশ্বিন জন্মগ্রহণ করেন। চেন্নাইয়ের পশ্চিম মাম্বলমে বসবাস করেন। "পদ্মা শেষাদ্রী বালা ভবন" ও সেন্ট বেদে'জ শিক্ষা প্রতিষ্ঠানে অধ্যয়ণ করেন। "এসএসএন কলেজ অব ইঞ্জিনিয়ারিং" থেকে তথ্য প্রযুক্তিতে বি.টেক স্নাতক ডিগ্রী লাভ করেন। "দাদা" নামে ডাক নামে পরিচিত ছিলেন।
১৩ নভেম্বর, ২০১১ তারিখে অশ্বিন তার শৈশবের বান্ধবী পৃথ্বী নারায়াণনকে বিয়ে করেন। অশ্বিনের "বাবা রবিচন্দ্রন" তামিলনাড়ু দলের পক্ষ হয়ে প্রতিযোগিতামূলক ক্রিকেটে ফাস্ট বোলারের ভূমিকায় অবতীর্ণ হয়েছিলেন।
৬ জুন, ২০১০ তারিখে শ্রীলঙ্কার বিপক্ষে একদিনের আন্তর্জাতিক ক্রিকেটে অভিষেক ঘটে অশ্বিনের। তিনি ৩৮ রান করলেও তার দল হেরে যায়।
নভেম্বর, ২০১১ সালে অশ্বিন টেস্ট ক্রিকেটে অভিষিক্ত হন। ওয়েস্ট ইন্ডিজের বিপক্ষে শচীন তেন্ডুলকরের নেতৃত্বাধীন দলে একই সাথে উমেশ যাদবেরও অভিষেক ঘটেছিল। খেলায় প্রথম ইনিংসে ৩ উইকেট এবং দ্বিতীয় ইনিংসে ৬ উইকেট দখল করেছিলেন। সিরিজের তৃতীয় টেস্টে অভিষেক সেঞ্চুরি করেন যা ভারতকে ড্র করতে সহায়তা করেছিল। পুরো সিরিজে বলের পাশাপাশি ব্যাটিংয়েও সমান দেখিয়েছেন। ফলশ্রুতিতে ম্যান অব দ্য সিরিজের 'দিলীপ সারদেশাই পুরস্কার' ও পাঁচ লক্ষ ভারতীয় রূপি লাভ করেন তিনি।
১০-১৪ জুন, ২০১৫ তারিখে অনুষ্ঠিত বাংলাদেশ সফরে নারায়ণগঞ্জের ফতুল্লার খান সাহেব ওসমান আলী স্টেডিয়ামে অনুষ্ঠিত বৃষ্টিবিঘ্নিত একমাত্র টেস্টের প্রথম ইনিংসে বাংলাদেশ দলের বিপক্ষে তিনি ৫/৮৭ লাভ করেন। নিজ দেশের বাইরে এটি তার সেরা বোলিং পরিসংখ্যান। নিজ দেশের বাইরে তিনি কখনো পাঁচ-উইকেট পাননি। দেশের মাটিতে নয়বার পাঁচ-উইকেট পেয়েছেন।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে ৩৮ রানের বিনিময়ে গুরুত্বপূর্ণ ২ উইকেট দখল করেন। পরবর্তীতে শিখর ধাওয়ানের মনোজ্ঞ শতরানে দল ৮ উইকেটের সহজ পায় ও খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়।
মার্টন মিলার

মার্টন হাওয়ার্ড মিলার একজন অর্থনীতিবিদ। তিনি ১৯৯০ সালে অর্থনীতিতে নোবেল পুরস্কার লাভ করেন। 
মিলার ম্যাসাচুসেটসে বোস্টনে জন্মগ্রহণ করেন। তিনি জনস হপকিন্স বিশ্ববিদ্যালয় থেকে ১৯৫২ সালে অর্থনীতিতে পিএইচডি ডিগ্রি লাভ করেন। এরপর তিনি লন্ডন স্কুল অব ইকোনোমিক্সে ভিজিটিং সহকারী অধ্যাপক হিসেবে যোগদান করেন।
লরেন্স ক্লাইন

লরেন্স রবার্ট ক্লাইন একজন মার্কিন অর্থনীতিবিদ। তিনি ১৯৮০ সালে অর্থনীতিতে নোবেল পুরস্কার লাভ করেন।
ক্লাইস নেব্রাস্কায় জন্মগ্রহণ করেন। তিনি ১৯৪২ সালে বার্কলের ক্যালিফোর্নিয়া বিশ্ববিদ্যালয় থেকে অর্থনীতিতে বিএ ডিগ্রি লাভ করেন। তিনি ১৯৪৪ সালে ম্যাসাচুসেট্‌স ইনস্টিটিউট অফ টেকনোলজি থেকে অর্থনীতিতে পিএইচডি ডিগ্রি লাভ করেন। তিনি ১৯৫৮ সালে পেন্সিল্‌ভেনিয়া বিশ্ববিদ্যালয় এর অর্থনীতি বিভাগে যোগ দেন।
রবার্ট এঙ্গেল

রবার্ট এঙ্গেল একজন মার্কিন অর্থনীতিবিদ। তিনি ২০০৩ সালে অর্থনীতিতে নোবেল পুরস্কার লাভ করেন।
এঙ্গেল নিউ ইয়র্কের সিরাকিউসে জন্মগ্রহণ করেন। তিনি উইলিয়ামস কলেজ থেকে পদার্থবিজ্ঞানে ব্যাচেলর্স ডিগ্রি লাভ করেন। তিনি কর্নেল বিশ্ববিদ্যালয় থেকে ১৯৬৬ সালে পদার্থবিজ্ঞানে মাস্টার্স এবং ১৯৬৯ সালে অর্থনীতিতে পিএইচডি ডিগ্রি লাভ করেন। তিনি ১৬৯ থেকে ১৯৭৭ সাল পর্যন্ত ম্যাসাচুসেট্‌স ইনস্টিটিউট অফ টেকনোলজির অর্থনীতি বিভাগে অধ্যাপক পদে কর্মরত ছিলেন। তিনি ১৯৭৫ সালে ইউনিভার্সিটি অব ক্যালিফোর্নিয়া, সান ডিয়েগোতে যোগ দেন এবং ২০০৩ সালে অবসর গ্রহণ করেন।
মিশেল দ্য মন্‌টেইন

মিশেল একেম, সেনিয়োর দ্য মঁতেইন (, ; ২৮শে ফেব্রুয়ারি ১৫৩৩ – ১৩ই সেপ্টেম্বর ১৫৯২),) যিনি সাধারণত মিশেল দ্য মঁতেইন নামে পরিচিত, ছিলেন ফরাসি র‍্যনেসঁসের অন্যতম গুরুত্বপূর্ণ দার্শনিক। ইউরোপীয় সাহিত্যের ইতিহাসে তিনিই প্রথম প্রবন্ধ রচনাকে জনপ্রিয় করে তোলেন।
আধুনিক সংশয়বাদের জনক।
তিনি একজন রাজনীতিবিদ এবং দার্শনিক ছিলেন।
অন্তর্ধান (২০১৩-এর চলচ্চিত্র)

অন্তর্ধান ২০১৩ সালে মুক্তিপ্রাপ্ত একটি বাংলাদেশী বাংলা চলচ্চিত্র। চলচ্চিত্রটি ২২ ফেব্রুয়ারি প্রেক্ষাগৃহে মুক্তি দেয়া হয়। ছবিটি পরিচালনা করেছেন সৈয়দ অহিদুজ্জামান ডায়মন্ড এবং প্রধান ভূমিকায় অভিনয় করেছেন ফেরদৌস ও নিপুন। এছাড়াও কয়েকটি বিশেষ চরিত্রে অভিনয় করেছেন রেখা চৌধুরী, রবিউল আলম, তনয় ও সৈয়দা ওয়াহিদা সাবরিনা।
"অন্তর্ধান" চলচ্চিত্রটি বেশ কয়েকটি আন্তর্জাতিক চলচ্চিত্র উৎসবে অংশ নিয়ে প্রশংসিত হয়েছে।
কেনেথ অ্যারো

কেনেথ জোসেফ এরো (২৩ আগস্ট, ১৯২১ - ২১ ফেব্রুয়ারি, ২০১৭) একজন মার্কিন অর্থনীতিবিদ। তিনি ১৯৭২ সালে অর্থনীতিতে নোবেল পুরস্কার লাভ করেন। 
এরো ১৯২১ সালের ২৩ অগাস্ট নিউ ইওর্ক সিটিতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৪০ সালে গণিতে ব্যাচেলর্স ডিগ্রি লাভ করেন। তিনি কলাম্বিয়া বিশ্ববিদ্যালয় থেকে ১৯৪১ সালে মাস্টার্স ডিগ্রি এবং ১৯৫১ সালে পিএইচডি ডিগ্রি লাভ করেন। তিনি বর্তমানে স্ট্যানফোর্ড বিশ্ববিদ্যালয় এর একজন অধ্যাপক।
এডওয়ার্ড প্রেস্‌কট

এডওয়ার্ড ক্রিশ্চিয়ান প্রেস্‌কট একজন মার্কিন অর্থনীতিবিদ। তিনি ২০০৪ সালে অর্থনীতিতে নোবেল পুরস্কার লাভ করেন।
প্রেস্‌কট ১৯৬২ সালে সোয়ার্থমোর কলেজ থেকে ১৯৬২ সালে গণিতে ব্যাচেলর্স ডিগ্রি লাভ করেন। তিনি ১৯৬২ সালে কেস ওয়েস্টার্ন রিজার্ভ ইউনিভার্সিটি থেকে মাস্টার্স এবং ১৯৬৭ সালে কার্নেগী মেলন ইউনিভার্সিটি থেকে পিএইচডি ডিগ্রি অর্জন করেন। তিনি ১৯৬৬ ত্থেকে ১৯৭১ সাল পর্যন্ত পেন্সিল্‌ভেনিয়া বিশ্ববিদ্যালয় এ শিক্ষকতা করেন। এরপর তিনি কার্নেগী মেলন ইউনিভার্সিটিতে যোগ দেন এবং ১৯৮০ সাল পর্যন্ত এখানেই শিক্ষকতা করেন। এরপর তিনি মিনেসোটা বিশ্ববিদ্যালয়ে যোগ দেন এবং ২০০৩ সাল পর্যন্ত এখানেই কর্মরত ছিলেন। ১৯৭৮ সালে তিনি শিকাগো বিশ্ববিদ্যালয়ে ভিজিটিং শিক্ষক হিসেবে কাজ করেন। ১৯৭৯ থেকে ১৯৮২ সাল পর্যন্ত নর্থওয়েস্টার্ন ইউনিভার্সিটি তে ভিজিটিং শিক্ষক হিসেবে কাজ করেন। ২০০৩ সাল থেকে তিনি আরিজোনা স্টেট ইউনিভার্সিটির শিক্ষক। ২০০৪ সালে ইউনিভার্সিটি অব ক্যালিফোর্নিয়া, সান্তা বারবারাতে শিক্ষক হিসেবে কাজ করেন। ২০০৬ সালে নিউ ইয়র্ক বিশ্ববিদ্যালয় এ ভিজিটিং শিক্ষক হিসেবে কাজ করেন।
গ্যারি বেকার

গ্যারি স্ট্যানলি বেকার (জন্ম: ২ ডিসেম্বর ১৯৩০ - মৃত্যু: ৩ মে ২০১৪) একজন মার্কিন অর্থনীতিবিদ। তিনি ১৯৯২ খ্রিষ্টাব্দে অর্থনীতিতে নোবেল পুরস্কার লাভ করেন। অপরাধ, ক্রীড়া ইত্যাদি নানা বিষয়ের অর্থনৈতিক বিশ্লেষণের জন্য তিনি খ্যাতি লাভ করেন৤
তিনি ১৯৫১ সালে প্রিন্সটন বিশ্ববিদ্যালয় থেকে বিএ ডিগ্রি লাভ করেন। ১৯৫৫ সালে শিকাগো বিশ্ববিদ্যালয় থেকে পিএইচডি ডিগ্রি অর্জন করেন। ১৯৫৭ থেকে ১৯৬৮ সাল পর্যন্ত কলাম্বিয়া বিশ্ববিদ্যালয়ে শিক্ষকতা করেন। ১৯৬৮ থেকে শিকাগো বিশ্ববিদ্যালয়ে শিক্ষকতা করছেন।
১৯৯২ খ্রিষ্টাব্দে অর্থনীতিতে নোবেল পুরস্কার প্রদানের কারণ হিসেবে রয়্যাল সুইডিশ একাডেমী উল্লেখ করে যে, তিনি ব্যষ্টিক অর্থনৈতিক বিশ্লেষণকে প্রাত্যাহিক নানা কাজ ও ঘটনা অনুধাবনে ব্যাপক ও নিবিড়ভাবে প্রয়োগ করেছিলেন৤ 
২০১৪ খ্রিষ্টাব্দের ৩ মে তারিখে তার মৃত্যু হয়৤ মৃত্যুকালে তার বয়স হয়েছিল ৮৩ বছর৤ তিনি দীর্কাল যাবৎ রোগশোকে ভুগছিলেন৤
ডগলাস নর্থ

ডগলাস সেসল নর্থ () একজন মার্কিন অর্থনীতিবিদ। তিনি ১৯৯৩ সালে অর্থনীতিতে নোবেল পুরস্কার লাভ করেন।
নর্থ ১৯২০ সালের ৫ নভেম্বর ম্যাসাচুসেটসের কেমব্রিজে জন্মগ্রহণ করেন। তিনি ১৯৪২ সালে ইউনিভার্সিটি অব ক্যালিফোর্নিয়া, বার্কলে থেকে রাষ্ট্রবিজ্ঞান, দর্শন ও অর্থনীতিতে বিএ ডিগ্রি লাভ করেন। তিনি ১৯৫২ সালে একই বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেন। এরপর তিনি ওয়াশিংটন বিশ্ববিদ্যালয়ে সহকারী অধ্যাপক হিসেবে যোগদান করেন। তিনি এই বিশ্ববিদ্যালয়ে ১৯৬০ থেকে ১৯৮৩ সাল পর্যন্ত অধ্যাপক পদে কর্মরত ছিলেন। তিনি ১৯৮১ সালে কেমব্রিজ বিশ্ববিদ্যালয়ে শিক্ষক হিসেবে কাজ করেন। ১৯৮৩ সালে ওয়াশিংটন ইউনিভার্সিটি ইন সেন্ট লুইস এ শিক্ষক হিসেবে যোগদান করেন।
এস্তাদিও ন্যাশিওন্যাল মানে গ্যারিঞ্চা

এস্তাদিও ন্যাশিওন্যাল মানে গ্যারিঞ্চা () ব্রাজিলের ব্রাসিলিয়ায় অবস্থিত ও বহুমুখী উদ্দেশ্যে ব্যবহৃত স্টেডিয়াম। বর্তমানে এটি ফুটবল খেলাতেই সবচেয়ে বেশি ব্যবহৃত হয়। স্টেডিয়ামের দর্শক ধারণ ক্ষমতা রয়েছে ৪২,২০০। স্টেডিয়ামটি ১৯৭৪ সালে নির্মাণ করা হয়। লিজিয়াও ফুটবল ক্লাব কর্তৃপক্ষ স্টেডিয়ামটিকে নিজেদের মাঠ হিসেবে ব্যবহার করে আসছে।
এস্তাদিও মানে গ্যারিঞ্চা ব্রাজিলের ডিস্ট্রিতো ফেডারেলের ক্রীড়া, শারীরিক শিক্ষা এবং বিনোদন বিভাগ কর্তৃক পরিচালিত হচ্ছে। স্টেডিয়ামের বর্তমান নামটি গ্রহণ করা হয়েছে প্রখ্যাত ব্রাজিলীয় ফুটবলার গ্যারিঞ্চার নামানুসারে।
১৯৭৪ সালে এস্তাদিও মানে গ্যারিঞ্চা'র নির্মাণ কাজ শেষ হয়। গ্যারিঞ্চা'র বয়স যখন আনুমানিক ৪০ বছর, তখন এটি নির্মিত হয়। ঐ বছরের ১০ মার্চ উদ্বোধনী খেলার আয়োজন করা হয়। খেলায় করিন্থিয়ান্স সিউব-কে ২-১ ব্যবধানে পরাজিত করেছিল। করিন্থিয়ান্সের ভ্যাগুইনহো প্রথম গোল করার কৃতিত্ব অর্জন করেন। ২ মার্চ, ১৯৯৬ সালে ব্রাজিলীয় ব্যান্ড মামোনাস আসাসিনাস সঙ্গীত প্রদর্শনী করতে এসে বিমান দূর্ঘটনায় নিপতিত হলে সকল সদস্য নিহত হয়।
২০ ডিসেম্বর, ১৯৯৮ তারিখে স্টেডিয়ামের সর্বোচ্চ দর্শক সংখ্যার রেকর্ড করা হয়েছে ৫১,০০০। ঐদিন গামা লন্ড্রিনা-কে সিরি বি-এর চূড়ান্ত খেলায় ৩-০ ব্যবধানে পরাভূত করেছিল। এর মাধ্যমে গামা প্রথমবারের মতো জাতীয় শিরোপা লাভ করে এবং পাশাপাশি ১৯৯৯ সালে সিরি এ প্রতিযোগিতায় অন্তর্ভুক্ত হয়।
৮ ডিসেম্বর, ২০০৭ তারিখে প্রথমবারের মতো কোপা দো ব্রাজিল দি ফুতবল ফেমিনিনো'র চূড়ান্ত খেলার তারিখ নির্ধারণ করা হয়। এতে মাতো গ্রোসো দো সাল/সাদ বতুকাতুকে হারিয়ে জয়লাভ করে যা এস্তাদিও মানে গ্যারিঞ্চায় অনুষ্ঠিত হয়েছিল।
মানে গ্যারিঞ্চা স্টেডিয়ামের পুণঃনির্মাণের কাজ শুরু হয় ২০১০ সালে। এরফলে নতুন স্টেডিয়ামের দর্শক ধারণ ক্ষমতা বৃদ্ধি পেয়ে ৭১,০০০-এ দাঁড়ায়। এছাড়াও, ২০১৪ সালের বিশ্বকাপ ফুটবলের আয়োজক শহরের মর্যাদা নির্ধারণে ফিফা'র লক্ষ্যমাত্রা পূরণ এতে প্রভাবক হিসেবে কাজ করেছে। ২০১০ সালের শুরুতে স্টেডিয়ামের নাম পরিবর্তন করে "এস্তাদিও ন্যাশিওন্যাল মানে গ্যারিঞ্চা" রাখা হয়। একই বছরের এপ্রিল মাসে অবকাঠামো নির্মাণের কাজ শুরু হয়। দর্শক সংখ্যা বৃদ্ধিতে মাঠের আয়তন কমিয়ে ফেলা হয় ও শুধুমাত্র ফুটবল খেলার উপযোগী করা হয়।
এছাড়াও, ২০১৬ সালের গ্রীষ্মকালীন অলিম্পিক গেমসের ফুটবল খেলাও স্টেডিয়ামটিতে অনুষ্ঠিত হবে।
৩০০ (চলচ্চিত্র)

৩০০ (ইংরেজি ভাষায়: 300) ২০০৬ সালের একটি মার্কিন রোমাঞ্চকর অ্যাকশন চলচ্চিত্র। ছবিটি পরিচালনা করেছেন য্যাক স্নাইডার। এটি ১৯৯৮ সালে ফ্রাঙ্ক মিলার রচিত 
কমিক ধারাবাহিক অবলম্বনে নির্মিত। এতে স্পার্টার রাজা লিউনিডাস চরিত্রে অভিনয় করেন জেরার্ড বাটলার, রাণী গর্গো চরিত্রে লিনা হিডি ও পার্সিয়ার রাজা জার্জেস চরিত্রে রদ্রিগো সান্টোরো।
৪৭৯ খ্রিস্টপূর্বাব্দে থার্মোপাইল যুদ্ধের এক বছর পরে, স্পার্টার সেনা ডিলিউস লিউনিডাসের শৈশব থেকে স্পার্টার মতবাদ অনুযায়ী রাজা হওয়ার গল্প করেন। তার গল্প চলতে থাকে। পার্সিয়ার দূতের স্পার্টায় এসে স্পার্টার 'ভূমি ও জল' রাজা জার্জেসের কাছে সমর্পণ করার জন্য বলে। স্পার্টানরা উত্তরে দূতকে হত্যা করে এবং তাকে লাথি দিয়ে কূপে ফেলে দেয়। লিউডিনাস পরে ইফোরসের সাথে দেখা করে এবং সংখ্যায় অধিক পার্সিয়ানদের হট গেইটে আটকে রাখার প্রস্তাব দেয়।
ইফোরস সম্মতি না দিলেও লিউনিডাস স্পার্টার ৩০০ দক্ষ সৈন্য নিয়ে পার্সিয়ানদের পথ রোধ করতে যায়। পথে আর্কাডিয়ানরা তাদের সাথে যোগ দেয়। থার্মোপাইলে তারা পাথর দিয়ে দেয়াল নির্মাণ করে এবং পার্সিয়ান চরদের হত্যা করে। দক্ষ স্পার্টা সেনা স্টেলিউস এক চরকে জার্জেসকে সতর্ক করে দিতে বলে। পথিমধ্যে লিউনিডাসের এফাইল্টসের সাথে দেখা হয়। এফাইল্টস কদাকার স্পার্টান যার বাবা-মা তাকে নিয়ে পালিয়ে গিয়েছিল। সে লিউনিডাসকে তাকে সেনাবাহিনীতে যোগ দেওয়ার অনুমতি চায় এবং গোপন পথের কথা বলে যেখান দিয়ে পার্সিয়ানরা তাদের আক্রমণ করতে পারে এবং ঘিরে ফেলতে পারে। কিন্তু রাজা তার শারীরিক অবস্থার কারণে তাকে মানা করলে এফাইল্টস ক্ষুব্ধ হয়।
স্পার্টানরা অস্ত্র ত্যাগ না করলে যুদ্ধ শুরু হয়। হট গেইটের সাহায্যে তারা সহজেই পার্সিয়ানদের কাবু করে ফেলে। যুদ্ধ চলাকালীন জার্জেস নিজে লিউনিডাসের সাথে কথা বলে এবং তাকে আত্মসমর্পণ করতে বলে। লিউনিডাস অসম্মতি জানায় এবং তার দুর্বল সেনা বাহিনীকে নিয়ে ঠাট্টা করে। উত্তরে সেই রাতে জার্জেস তার সেরা রক্ষীদের প্রেরণ করে। কয়েক জন স্পার্টান সৈন্য মারা গেলেও তারা বীরদর্পে তাদের প্রতিহত করে। দ্বিতীয় দিন জার্জেস যুদ্ধহাতিসহ নতুন সেনাবাহিনী প্রেরণ করে স্পার্টানদের পিষে মারার জন্য কিন্তু তাতেও কাজ হয় না। ইতোমধ্যে এফাইল্টস জার্জেসের সাথে দেখা করে এবং তাকে গোপন পথের কথা বলে দেয়। আর্কাডিয়ানরা এফাইল্টসের বিশ্বাসঘতকতার কথা জানতে পেরে সৈন্য প্রত্যাহার করে নেয় কিন্তু স্পার্টানরা যুদ্ধ চালিয়ে যায়। লিউনিডাস যুদ্ধাহত ডিলিউসকে স্পার্টায় ফিরে সেখানে কি হয়েছে তা বলার জন্য পাঠিয়ে দেয়।
উত্তর অ্যামেরিকায় ছবিটি মার্চ ৯, ২০০৭ সালে মুক্তি পায়। উত্তর অ্যামেরিকায় মুক্তির প্রথম দিনেই $২৮,১০৬,৭৩১ এবং সপ্তাহ শেষে $৭০,৮৮৫,৩০১ আয় করে।
২০০৮ সালের জুনে প্রযোজক মার্ক ক্যান্টন, গিয়ানি নুনারি ও বার্নি গোল্ডম্যান ঘোষণা দেয় "৩০০" ছবির সিক্যুয়েল "৩০০: রাইজ অফ অ্যান এম্পায়ার" ছবির কাজ শুরু হয়েছে। লিজেন্ডারি পিকচার্স ঘোষণা দেয় ফ্রাঙ্ক মিলার লেখার কাজ শুরু করেছেন এবং য্যাক স্নাইডার পরিচালনা করতে ইচ্ছুক, কিন্তু পরে তিনি সুপারম্যান সিরিজের "ম্যান অফ স্টিল" ছবি পরিচালনার কাজে ব্যস্ত হয়ে পড়েন। ফলে নোয়াম মুরোকে পরিচালনার সুযোগ দেওয়া হলেও য্যাক স্নাইডার ছবিটির প্রযোজনার সাথে জড়িত ছিলেন। এই চলচ্চিত্রে এথেন্সের সেনাপ্রধান থেমিস্টোকলের চরিত্রে অভিনয় করেন অস্ট্রেলীয় অভিনেতা সুলিভান স্ট্যাপলসন। ছবিটি ২০১৪ সালের ৭ মার্চ মুক্তি পায়।
রজার মায়ারসন

রজার ব্রুস মায়ারসন () একজন মার্কিন অর্থনীতিবিদ। তিনি ২০০৭ সালে অর্থনীতিতে নোবেল পুরস্কার লাভ করেন।
মায়ারসন ১৯৫১ সালের ২৯ মার্চ বোস্টনেজন্মগ্রহণ করেন। তিনি হার্ভার্ড বিশ্ববিদ্যালয় থেকে ফলিত গণিতে ব্যাচেলর অব আর্টস, মাস্টার অব সায়েন্স এবং পিএইচডি ডিগ্রি অর্জন করেন। ১৯৭৬ থেকে ২০০১ সাল পর্যন্ত নর্থওয়েস্টার্ন বিশ্ববিদ্যালয় এর অর্থনীতি বিভাগে অধ্যাপনা করেন। ২০০১ সালত হেকে তিনি শিকাগো বিশ্ববিদ্যালয়ের অর্থনীতির অধ্যাপক।
জেমস টোবিন

জেমস টোবিন একজন মার্কিন অর্থনীতিবিদ। তিনি ১৯৮১ সালে অর্থনীতিতে নোবেল পুরস্কার লাভ করেন।
টোবিন ১৯১৮ সালের ৫ মার্চ ইলিনয় জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৩৯ সালে ব্যাচেলর অব আর্টস, ১৯৪০ সালে মাস্টার অব আর্টস এবং ১৯৪৭ সালে পিএইচডি ডিগ্রি অর্জন করেন। তিনি ১৯৫০ থেকে ১৯৫৫ সাল পর্যন্ত ইয়েল বিশ্ববিদ্যালয়ের অর্থনীতির সহযোগী অধ্যাপক হিসেবে কর্মরত ছিলেন। ১৯৫৫ সালে পদোন্নতি পেয়ে পূর্ণ অধ্যাপক হন। ১৯৭৪ থেকে ১৯৭৮ সাল পর্যন্ত বিভাগের চেয়ারম্যানের দায়িত্ব পালন করেন। ১৯৭৮ সালে মিনেসোটা বিশ্ববিদ্যালয়ে এবং ১৯৮৩ সালে ইউনিভার্সিটি অব ক্যালিফোর্নিয়া, বার্কলেতে ভিজিটিং অধ্যাপক হিসেবে কাজ করেন।
থিওডোর শুল্ট্‌স

থিওডোর উইলিয়াম শুল্ট্‌স (৩০ এপ্রিল ১৯০২ - ২৬ ফেব্রুয়ারি ১৯৯৮) ছিলেন একজন অর্থনীতিবিদ। তিনি ১৯৭৯ সালের অর্থনীতিতে নোবেল পুরস্কার বিজয়ী।
তিনি ১৯৩০ সালে ইউনিভার্সিটি অব উইসকনসিন, ম্যাডিসন থেকে ডক্টরেট ডিগ্রি লাভ করেন। তিনি ১৯৩০ থেকে ১৯৪৩ সাল পর্যন্ত আইওয়া স্টেট বিশ্ববিদ্যালয় এ শিক্ষকতা করেন। ১৯৪৬ থেকে ১৯৬১ সাল পর্যন্ত শিকাগো বিশ্ববিদ্যালয় এর অর্থনীতি বিভাগের চেয়ারম্যান ছিলেন।
জর্জ স্টিগ্‌লার

জর্জ জোসেফ স্টিগ্‌লার () (১৭ই জানুয়ারি, ১৯১১ - ১লা ডিসেম্বর, ১৯৯১) একজন মার্কিন অর্থনীতিবিদ। তিনি ১৯৮২ সালে অর্থনীতিতে নোবেল পুরস্কার লাভ করেন। 
স্টিগ্‌লার জার্মান বংশোদ্ভূত ছিলেন এবং শৈশবে জার্মান ভাষায় কথা বলতেন। তিনি ওয়াশিংটন বিশ্ববিদ্যালয় থেকে ১৯৩১ সালে বিএ ডিগ্রি অর্জন করেন। তিনি এমবিএ ডিগ্রি অর্জন করেন নর্থওয়েস্টার্ন বিশ্ববিদ্যালয় থেকে ১৯৩২ সালে। তিনি শিকাগো বিশ্ববিদ্যালয় থেকে ১৯৩৮ সালে পিএইচডি ডিগ্রি অর্জন করেন।
এরিক মাসকিন

এরিক স্টার্ক মাসকিন একজন মার্কিন অর্থনীতিবিদ। তিনি ২০০৭ সালে অর্থনীতিতে নোবেল পুরস্কার লাভ করেন।
মাসকিন ১৯৫০ সালের ১২ ডিসেম্বর নিউ ইয়র্ক সিটিতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ব্যাচেলর অব আর্টস এবং ফলিত গণিতে পিএইচডি ডিগ্রি অর্জন করেন। ১৯৭৭ সালে ম্যাসাচুসেট্‌স ইনস্টিটিউট অফ টেকনোলজিতে শিক্ষক হিসেবে যোগ দেন। ১৯৮৫ সালে হার্ভার্ড বিশ্ববিদ্যালয় এর অর্থনীতি বিভাগে যোগ দেন এবং ২০০০ সাল পর্যন্ত এখানেই কর্মরত ছিলেন। ২০০০ সালে ইন্সটিটিউট ফর অ্যাডভান্সড স্টাডিতে যোগ দেন।
হাতকাটা রবিন

হাতকাটা রবিন একটি কিশোর উপন্যাস। মুহম্মদ জাফর ইকবালের এই উপন্যাস নির্ভর টেলিভিশন ধারাবাহিকও প্রচারিত হয়। একুশে টেলিভিশনে প্রচারিত সেই ধারাবাহিকের নাম ছিল হাকারবিন।
গল্পের অন্যতম চরিত্র টোপন, যার বর্ণনায়/কথার ধারাবাহিকতায় সম্পূর্ণ গল্পটি এগিয়ে চলে। টোপনের মাধ্যমেই জানা যায় ওদের পাড়াতে থাকতে আসে ওদের-ই বয়সী একটি ছেলে - রবিন। সব বন্ধুরা অবাক হয়ে রবিন কে দেখতে থাকে কারণ রবিনের বাম হাত কনুইয়ের কাছ থেকে কাটা। রবিন-এর সাথে ওদের বন্ধুত্ত্ব গড়ে উঠতে সময় লাগে না। 
ফুটবল খেলা, প্রাইভেট ডিটেকটিভ এজেন্সি সবকিছুই যেনো কিশোর বয়সের দূরন্তপনার সাক্ষী। কিছুদিনের মধ্যেই রবিন হয়ে ওঠে এই ক্ষুদে গোয়েন্দা গ্রুপের অন্যতম সদস্য। রবিন যেনো সবকিছুতেই একটু বেশি জেদী, যেমনঃ ফুটবলের মালিক রবিন দেখে রবিন-ই হয়ে যায় ফুটবল টিমের ক্যাপ্টেন। যদিও টিমের সবচাইতে ভালো খেলোয়াড় সলিল, ওদের-ই আরেক বন্ধু। 
হঠাৎ করেই টোপন, রবিনরা একদিন রাতের বেলা ডাকাত দলকে দেখে ফেলে, সাথে এটাও জেনে যায় যে দলের একজন সদস্য মারাত্মক ভাবে আহত। সেই দিন থেকেই ওরা চেষ্টা করতে থাকে কীভাবে ডাকাত দলটিকে ধরিয়ে দেবে। কিন্তু কোনোভাবেই ডাকাত দলটির কোনো খবর বের করা সম্ভব হয় না। যদিও একসময় রবিন আর বন্ধুরা ডাকাতদলটাকে খুঁজে পায়, ওরা এটাও জেনে যায় ডাকাতরা এরপর কোথায় ডাকাতি করার পরিকল্পনা করেছে। বন্ধুদের সাথে নিয়ে রবিন ঠিক করে এই ডাকাতদের ধরিয়ে দেয়ার। বন্ধুদেরকে সাথে নিয়ে রবিন তার পরিকল্পনায় সফল-ও হয়ে যায়।
দেশে বিদেশে

দেশে বিদেশে হচ্ছে কথাসাহিত্যিক সৈয়দ মুজতবা আলী রচিত একটি ভ্রমণকাহিনি, যা ১৯২৭ থেকে ১৯২৯ সালের আফগানিস্তান ভ্রমণের উপর রচিত। এটি ১৯৪৮ সালের মার্চ মাস থেকে ধারাবাহিকভাবে ‘দেশ’ পত্রিকায় প্রকাশিত হয়েছিল। এটি সৈয়দ মুজতবা আলীর প্রকাশিত প্রথম বই। একটি ভ্রমণলিপি হওয়া সত্ত্বেও এটি আফগানিস্তানের লিখিত ইতিহাসের একটি অনবদ্য দলিল।
শান্তিনিকেতনে পড়ালেখার পাঠ চুকিয়ে মাত্র ২৩ বছর বয়সে আফগানিস্তান সরকারের অনুরোধে "কাবুল কৃষি কলেজে" ফারসি এবং ইংরেজি ভাষার শিক্ষক হিসেবে যোগদান করেন। "দেশে বিদেশে" ভ্রমণলিপিটি শুরু হয় তার কলকাতা থেকে পেশাওয়ার হয়ে কাবুল যাওয়ার বর্ণনা দিয়ে। কাবুলে তিনি ব্যক্তিত্বের সাথে পরিচিত হন এবং অত্যন্ত সূক্ষ্ম রসবোধের সাহায্যে তাদের সাথে কথোপোকথন ও দৈনন্দিন জীবনের কার্যকলাপ তুলে ধরেন। সেই সঙ্গে আফগানিস্তানের আর্থ-সামাজিক অবস্থা, শিক্ষা ও মোল্লাতন্ত্র-প্রকৃত ধর্মচর্চার প্রভেদ সম্পর্কে লেখক তাঁর অভিমত ব্যক্ত করেন। কাবুলে অবস্থানের শেষ পর্যায়ে আফগানিস্তানের রাজনৈতিক প্রেক্ষাপটের পরিবর্তন শুরু হয় এবং বাচ্চায়ে সাকোর আক্রমণে বিপর্যস্ত কাবুল ত্যাগের করুণ কাহিনির মধ্য দিয়ে শেষ হয় এই আখ্যান। 
২০১৫ সালে বইটি ইংরেজিতে "ইন এ ল্যান্ড ফার ফ্রম হোম" শিরোনামে অনূদিত হয়।
সৌরশক্তি চালিত মোবাইল ফোন চার্জার

সোলার মোবাইল ফোন এ চার্জার ব্যবহার করা হয়, সোলার প্যানেল মাধ্যমে ব্যাটারি চার্জ করার জন্য। এটি মোবাইল ফোনের চার্জারের বিকল্প হিসাবে ব্যবহার করা হয়। এটি পরিবেশ বান্ধব এবং সহজে ব্যবহার করা যায়।
এছাড়া এই চার্জার বিভিন্ন পাবলিক প্লেস যেমন গুরুত্বপূর্ণ: রাস্তা, মোড়ে, স্টেশন, পার্ক ইত্যাদি স্থানে জনসাধারনের ব্যবহারের জন্য স্থাপন করা হয়ে থাকে। "ইইউ সাস্টেইনেবল এনার্জি উইক (ইইউএসইডব্লউ) ২০১১" -তে এই সৌর স্টেশন ব্যয়কারী বিষয়শ্রেণীতে প্রথম স্থান জিতেছে।
বর্তমানে সোলার মোবাইল ফোন চার্জার জিএসএম মোবাইল ফোনে ব্যাপক ভাবে ব্যবহার করা হচ্ছে। এর মাধ্যমে অনেক সুবিধা পাওয়া যাচ্ছে।
মূলধন বাজেটিং

মূলধন বাজেটিং (বা বিনিয়োগ মূল্যনির্ধারণ) () হল পরিকল্পনা প্রক্রিয়া যা কিনা একটি প্রতিষ্ঠানের দীর্ঘ মেয়াদী বিনিয়োগ যেমন, নতুন যন্ত্রপাতি, প্রতিস্থাপন যন্ত্রপাতি, নতুন গাছপালা, নতুন পণ্য এবং গবেষণা উন্নয়ন প্রকল্প হিসাবে নির্ধারণ করতে ব্যবহৃত হয়। এটা প্রধান পুঁজি, বা বিনিয়োগ, ব্যয়ের জন্য বাজেট।
অনেক প্রথাগত পদ্ধতি মূলধন বাজেটিং-এ ব্যবহৃত হয়, অন্তর্ভুক্ত কৌশল যেমন
একটি সম্ভাব্য প্রকল্পের এর জীবনকাল নগদ অন্তর্প্রবাহ এবং নির্গমন যাতে কিনা উৎপন্ন আয় যথেষ্ট একটি লক্ষ্য পূরণের মাত্রা নির্ধারণ মূল্যায়ন করা হয়। আদর্শভাবে, ব্যবসা সব প্রকল্পের সুযোগ এবং যে ভাগী মান উন্নত অন্বেষণ করা উচিত। যাইহোক, কারণ পুঁজির পরিমাণ কোনো নতুন প্রকল্পের জন্য দেওয়া সময়ে উপলব্ধ সীমাবদ্ধ হয়, পরিচালনার মূলধন বাজেট কৌশল যা একটি প্রকল্পের সময় প্রযোজ্য সময়কালে সবচেয়ে রিটার্ন সমর্পণ করা হবে তা নির্ধারণ করতে ব্যবহার করা প্রয়োজন।
মূলধন বাজেট জনপ্রিয় পদ্ধতি হল নিট বর্তমান মূল্য (এনপিভি), পরিশোধের অভ্যন্তরীণ হার (আইআরআর), ছাড় ক্যাশফ্লাউ (ডিসিএফ) এবং পরিশোধ কাল।
মোহামেদ বুয়াজিজি

তারেক আল-তায়েব মোহামেদ বুয়াজিজি (; ২৯ মার্চ ১৯৮৪ - ৪ জানুয়ারি ২০১১) তিউনিসিয়ার তরুন যিনি নিদারুণ অর্থনৈতিক সঙ্কট আর পুলিশি অত্যাচারে জর্জরিত হয়ে নিজের শরীরেই আগুন জ্বালিয়ে দেন। তার শরীরের সেই আগুনের খবর দাবাগ্নির মতো ছড়িয়ে পড়েছে দেশ থেকে দেশান্তরে। উত্তর আফ্রিকার দেশগুলোতে সেই আগুনের আঁচ লাগে সবার আগে। এরপর তা ছড়িয়ে পড়ে আরব বিশ্বসহ সমগ্র বিশ্বে। ইতিহাসের পাতায় এই দাবানলের নাম হয়ে দাঁড়ালো 'আরব বসন্ত'।
স্নাতক পাস করে বুয়াজিজি কোনো চাকরি না পেয়ে স্থানীয় বাজারে সবজি বিক্রি করতেন। ২০১০ সালের ডিসেম্বরের ১৭ তারিখ সকালবেলায় তিউনিশিয়ার শহর সিদি বাওজিদে ফল বিক্রি করছিলেন বুয়াজিজি। পৌরসভার নারী পুলিশ ইন্সপেক্টর ফাইদা হামদির সঙ্গে কথা কাটাকাটি বেধে যায় ঘুষের জন্য॥ এক পর্যায়ে ইন্সপেক্টর বুয়াজিজি’র সকল পণ্য ঠেলা গাড়িটিসহ আটক করে নিয়ে যায়। বুয়াজিজি অনেক কাতর অনুনয় বিনয় করে তার পণ্যসহ গাড়ি ফেরত পাওয়ার জন্য। কিন্তু তাতে মন গলেনি নগর কর্তৃপক্ষের। শেষমেষ মরিয়া বুয়াজিজি বাজার থেকে জ্বালানি কিনে এনে সরকারি ভবনের গেটের সামনে নিজেকে জ্বালিয়ে দেন।
১৮ দিন ধরে হাসপাতালে মৃত্যুর সঙ্গে লড়ে ৪ জানুয়ারি মারা যান মোহাম্মদ বুয়াজিজি। তার মৃত্যুর খবরে নতুন করে সরকারবিরোধী বিক্ষোভে ফুঁসে ওঠে তিউনিসিয়ার তরুণ বিপ্লবীরা।
মোহাম্মাদ বুয়াজিজির আত্ত্মাহুতির পর দেশব্যাপী ছড়িয়ে পড়ে সরকারবিরোধী বিক্ষোভ। পতন ঘটে ২৩ বছরের স্বৈরশাসক জয়নাল আবেদিন বিন আলির। মাত্র একমাসের মাথায় ক্ষমতা থেকে নেমে যেতে বাধ্য হন তিউনিশিয়ার তৎকালীন প্রেসিডেন্ট জয়নাল আবেদিন বিন আলী।
মোহাম্মদ হাফিজ

মোহাম্মদ হাফিজ (; জন্ম: ১৭ অক্টোবর, ১৯৮০) সারগোদায় জন্মগ্রহণকারী পাকিস্তানি ক্রিকেট খেলোয়াড়। বর্তমানে তিনি পাকিস্তান জাতীয় ক্রিকেট দলের টি২০ ক্রিকেটে অধিনায়কত্ব করছেন। ডানহাতি উদ্বোধনী ব্যাটসম্যান ও মাঝে মধ্যে ডানহাতি অফস্পিন বোলারের ভূমিকায় অবতীর্ণ হয়ে থাকেন। ২০১২/২০১৩ মৌসুমে টি২০ ক্রিকেটের আইসিসি প্লেয়ার র‌্যাঙ্কিংয়ে শীর্ষ অল-রাউন্ডারের মর্যাদা পেয়েছেন। বুদ্ধিমত্তা সহযোগে ব্যাটিংয়ের পাশাপাশি দলের প্রয়োজনে আক্রমণাত্মক খেলা উপহার দিয়ে থাকেন।
২০০৩ সালের বিশ্বকাপ ক্রিকেটে গ্রুপ পর্বেই দলের ফলাফল বিপর্যয়ের পর কয়েকজন উদীয়মান তরুণদের একজন হন চিনা। কিন্তু ব্যাটিং-বোলিং উভয় বিভাগেই ব্যর্থ হওয়ায় টেস্টসহ ওয়ানডে ক্রিকেট থেকে বাদ পড়েন। কিন্তু ঘরোয়া ক্রিকেটে দূর্দান্ত ক্রীড়ানৈপুণ্যে প্রদর্শন ও পাকিস্তান এ দলের সাফল্যে পুনরায় ২০০৪ সালে দলে ফিরে আসেন।
২০০৫ সালে ওডিআইয়ে ব্যাটিংয়ের ব্যর্থতা থাকলেও বোলিংয়ে পারঙ্গমতা দেখান। ২০০৬ সালে অস্ট্রেলিয়া সফরে হাফিজ সেঞ্চুরি করেন। উপযুক্ত উদ্বোধনী জুটির সন্ধানে টেস্টে তাকে ডেকে নেয়া হয় ও ইংল্যান্ডে যান। ওভালে ৯৫ রান করেন। নভেম্বরে নিজ দেশে ওয়েস্ট ইন্ডিজের বিপক্ষে খেলেন। প্রথম দুই টেস্টে তেমন ভাল না করলেও করাচীতে অনুষ্ঠিত তৃতীয় টেস্টে তার দ্বিতীয় শতক তুলে নেন। তারপরও ধারাবাহিকতার অভাবে পরবর্তী ৫ বছর টেস্ট ও একদিনের আন্তর্জাতিক ক্রিকেটে তাকে অনিয়মিত দেখা যায়।
মে, ২০১২ সালে পাকিস্তান টি২০ দলের অধিনায়করূপে মনোনীত হন। এছাড়াও, মিসবাহ-উল-হকের নেতৃত্বাধীন ওডিআই এবং টেস্ট দলের সহ-অধিনায়কত্ব করে আসছেন। সেপ্টেম্বর, ২০১২ সালে শ্রীলঙ্কায় অনুষ্ঠিত টি২০ বিশ্ব চ্যাম্পিয়নশীপে পাকিস্তান সেমি-ফাইনালে পৌঁছলেও স্বাগতিক দলের কাছে হেরে যায়। প্রতিযোগিতা শেষে সাবেক অল-রাউন্ডার আব্দুল রাজ্জাকের সাথে কিছুটা বিতর্কের পরিবেশ সৃষ্টি হয়। দল নির্বাচনের ক্ষেত্রেও পিসিবি'র সাথে তার মতানৈক্য ঘটে। কিন্তু কোচ ডেভ হোয়াটমোরের কাছ থেকে সমর্থন পান তিনি এবং অনেক খেলোয়াড়ের দূর্বল ক্রীড়াশৈলীর কথা তুলে ধরেন। পিসিবি কমিটি হাফিজের নৈপুণ্যতাকে আরো গভীরভাবে পর্যবেক্ষণের কথা তুলে ধরে ভারত ও দক্ষিণ আফ্রিকা সফরে পাঠানোর সিদ্ধান্ত নেয়।
এজবাস্টন ক্রিকেট গ্রাউন্ড

কাউন্টি গ্রাউন্ড, এজবাস্টন স্টেডিয়াম বা এজবাস্টন ক্রিকেট গ্রাউন্ড () ইংল্যান্ডের বার্মিহামের এজবাস্টন এলাকায় অবস্থিত একটি ক্রিকেট মাঠ। ওয়ারউইকশায়্যার কাউন্টি ক্রিকেট ক্লাবের নিজ মাঠ হিসেবে স্টেডিয়ামটি ব্যবহৃত হয়ে থাকে। এছাড়া, টেস্ট খেলা ও একদিনের আন্তর্জাতিক ক্রিকেট খেলার জন্যেও এটি বহুলভাবে ব্যবহৃত হয়।
স্টেডিয়ামের সর্বমোট দর্শক ধারণ ক্ষমতা ২৫,০০০। যুক্তরাজ্যের লন্ডনে অবস্থিত লর্ড’স ক্রিকেট গ্রাউন্ডের পর এটি দ্বিতীয় বৃহত্তম ক্রিকেট খেলার মাঠ হিসেবে পরিচিতি পেয়ে আসছে।
প্রথম-শ্রেণীর ক্রিকেটের সর্বোচ্চ রান সংগ্রহকারী হিসেবে ১৯৯৪ সালে ব্রায়ান লারা’র অপরাজিত ৫০১ রানের বিশ্বরেকর্ড এ মাঠেই সৃষ্টি হয়েছিল।
স্টেডিয়ামের ভূমিটি প্রকৃতপক্ষে ক্যালথর্প এস্টেটের অধীনে ছিল যা উইলেম ইনভেস্টম্যান্টস (এজবাস্টন হোল্ডিংস)-এর কাছে দীর্ঘমেয়াদী লীজে বিক্রয় করেছিল। ঊনবিংশ শতকে ক্যালথর্প ক্রিকেট মাঠের উন্নয়নে কাজ করে যা এলাকার ভাবমূর্তি গড়ে তুলতে সহায়তা করে। ওয়ারউইকশায়্যার কাউন্টি ক্রিকেট ক্লাব রাগবি এবং লিমিংটন স্পা এলাকায় তাদের সদর দফতর গড়ে তুলতে আগ্রহ প্রকাশ করে। কিন্তু ক্লাবের সেক্রেটারী "উইলিয়াম অ্যানসেল" মনে করতেন যে বার্মিংহামের বৃহৎ জনগোষ্ঠী এবং রেলওয়ে যোগাযোগ সহজ হওয়ার প্রেক্ষাপটে কাউন্টিতে প্রথম-শ্রেণীর মর্যাদা প্রাপ্তিসহ টেস্ট মর্যাদা পেতে সহায়ক ভূমিকা পালন করবে।
এজবাস্টনের প্রথম টেস্ট খেলাটি ছিল অ্যাশেজ সিরিজের। প্রতিপক্ষ অস্ট্রেলিয়ার বিরুদ্ধে ইংল্যান্ড ১৯০২ সালে অংশগ্রহণ করে। ক্লাবের প্রচলিত দুটি স্থায়ী প্রান্ত, দুটি অস্থায়ী প্রান্ত এবং ৯০ সদস্যের সাংবাদিক বসার জায়গা রাখে। এর উন্নয়নে £১,৫০০ পাউন্ড স্টার্লিং ব্যয় হয়। কিন্তু ওয়ারউইকশায়্যার মাত্র £৭৫০ পাউন্ড পায়।
জুলাই, ১৯৯৭ সালে ব্রিটেনের মধ্যে প্রথমবারের মতো প্রতিযোগিতামূলক দিবা-রাত্রির ক্রিকেট খেলার আয়োজন এই এজবাস্টনেই হয়।
মাঠের দক্ষিণ দিকে অবস্থিত প্যাভিলিয়ন এন্ডের উন্নয়নে ২০১০ থেকে ২০১১ সালের মধ্যে £৩২ মিলিয়ন পাউন্ড ব্যয় হয়। তন্মধ্যে £২০ মিলিয়ন পাউন্ড বার্মিংহ্যাম সিটি কাউন্সিল থেকে ঋণ বাবদ সংগ্রহ করা হয়। এরফলে স্টেডিয়ামের দর্শক সংখ্যা ২৫,০০০-এ উন্নীত করা হয়।
এজবাস্টন মাঠকে ইংল্যান্ডের অন্যতম শীর্ষস্থানীয় মাঠ হিসেবে গণ্য করা হয়। ১৯৯২ সালে উইজডেনের ক্রিকেট মাঠের নির্দেশিকায় লর্ডসকে যুক্তরাজ্যের শীর্ষস্থানীয় মাঠ হিসেবে স্বীকৃতি দেয়া হয়। দ্য ডেইলি টেলিগ্রাফ পত্রিকায়ও ২০০৯ সালে একমত পোষণ করা হয় এবং লর্ডসের বাইরে সেরা মাঠ হিসেবে এজবাস্টনের কথা উল্লেখ করা হয়। ২০১১ সালে দক্ষিণ এবং পশ্চিম প্রান্তের উদ্বোধন হয়। ইংল্যান্ড এবং ওয়েলস ক্রিকেট বোর্ড সুন্দর সুযোগ-সুবিধার কথা উল্লেখ করে সবচেয়ে সেরা মাঠের মর্যাদা দেয়।
অতিথি দলের সুন্দর আতিথেয়তার ব্যবস্থা রয়েছে এজবাস্টনে। সাবেক ইংলিশ অধিনায়ক অ্যালেক স্টুয়ার্ট বলেন যে, "বৈশ্বিক পর্যায়ে এটি একলক্ষ আসনের অধিকারী কলকাতার ইডেন গার্ডেনের সমতুল্য। এটি যে-কোন দলকেই উদ্বুদ্ধ করতে পারে।" এছাড়াও সাবেক ইংরেজ উইকেটরক্ষক জেরেইন্ট জোন্স মন্তব্য করেন যে, "এখানকার দর্শকেরা বিরাট হৈ-চৈ করেন যখন আপনি ভাল কিছু করবেন ... এটি পরিবেশের সাথে সাযুজ্যপূর্ণ।"
সর্বাধিকসংখ্যক দর্শক সমাগমের রেকর্ড রাখা হয়েছে কাউন্টি চ্যাম্পিয়নশীপের খেলায়। ১৯৫১ সালে ল্যাঙ্কাশায়্যারের বিপক্ষে শিরোপা নির্ধারণী খেলায় ২৮,০০০ দর্শক উপস্থিত হয়েছিলেন। টেস্ট ক্রিকেটে ওয়েস্ট ইন্ডিজের বিপক্ষে একদিনে ৩২,০০০ দর্শক এসেছিলেন স্টেডিয়ামটিতে।
২০০০ সালের পূর্ব পর্যন্ত কয়েকবছর বৃষ্টি আচ্ছাদন পদ্ধতি ব্যবহার করা হয় যা ব্রাম্ব্রেলা নামে পরিচিতি পায়।
ওলফ পালমে

ভেন ওলফ জোয়াচিম পালমে (; জন্ম: ৩০ জানুয়ারি, ১৯২৭ - মৃত্যু: ২৮ ফেব্রুয়ারি, ১৯৮৬) সুইডেনে জন্মগ্রহণকারী বিশিষ্ট রাজনীতিবিদ। মৃত্যু-পূর্ব পর্যন্ত ১৯৬৯-১৯৮৬ সময়কালে সোশ্যাল ডেমোক্র্যাটিক পার্টির নেতা ছিলেন। এছাড়াও, ১৯৬৯-১৯৭৬ সাল এবং ১৯৮২-১৯৮৬ সাল পর্যন্ত দুই মেয়াদে সুইডেনের প্রধানমন্ত্রী ছিলেন।
স্টকহোমের অস্টারমামের রক্ষণশীল উচ্চবিত্ত শ্রেণীর পরিবারে ওলফ পালমে জন্মগ্রহণ করেন। ডাচ বংশোদ্ভূত বাবা পেশায় ব্যবসায়ী এবং মা ফ্রিন ভন নাইরিম বাল্টিক জার্মান ছিলেন। ১৯১৫ সালে উদ্বাস্তু হিসেবে সুইডেনে বসবাস করতে শুরু করেন। প্রপিতামহ আলেকজান্ডার ভন নাইরিম রুশ সাম্রাজ্যের সিনেটের অ্যাটর্নি জেনারেল, সিনেটর এবং সদস্য ছিলেন। ছয় বছর বয়সে বাবা মারা যান। উচ্চবিত্ত শ্রেণীতে বসবাস করা স্বত্ত্বেও সোশ্যাল ডেমোক্র্যাসিতে রাজনৈতিক ধ্যান-ধারণা গড়ে উঠে। তিনি তৃতীয় বিশ্বে ভ্রমণ করতেন। পাশাপাশি মার্কিন যুক্তরাষ্ট্রের অর্থনৈতিক অসমতা, জাতিগত বিদ্বেষও তাকে প্রভাবিত করেছিল।
তিনি সুইডেনের প্রধানমন্ত্রী তাগে আর্লেন্ডার প্রশাসনের বিরুদ্ধে দীর্ঘদিন অবস্থান নিয়েছিলেন। ১৯৭৬ সালের সাধারণ নির্বাচনে সোশ্যাল ডেমোক্র্যাটদের পরাজয়ে মনে করা হয়েছিল যে তাদের ৪০ বছর ধরে ক্ষমতা আঁকড়ে থাকার দিন বুঝি চীরতরে শেষ হয়ে গেছে। কিন্তু ১৯৬০-এর দশক থেকে আন্তর্জাতিক রাজনীতিতে অভিষিক্ত পালমে বিরোধী দলনেতার ভূমিকায় অবতীর্ণ হয়ে অভ্যন্তরীণ এবং আন্তর্জাতিক - উভয় পর্যায়ে ব্যাপকভাবে অংশগ্রহণ করেন। ১৯৮২ ও ১৯৮৫ সালের সাধারণ নির্বাচনে বিজয়ের মাধ্যমে তিনি পুনরায় সুইডেনের প্রধানমন্ত্রীত্বে আসীন হন।
ইরান-ইরাক যুদ্ধে জাতিসংঘের বিশেষ মধ্যস্থতাকারী নিযুক্ত হন। জোট-নিরপেক্ষ আন্দোলনে তিনি সমর্থন যোগান। ঔপনিবেশিক ব্যবস্থা থেকে মুক্ত হতে তৃতীয় বিশ্বের স্বাধীনতা আন্দোলনেও তার ভূমিকা ছিল। এছাড়াও, অগণতান্ত্রিক এবং সাম্রাজ্যবাদ বিস্তার বিরোধী আন্দোলনে অর্থনৈতিক ও নৈতিক সমর্থন দেন।
পালমে ধারাবাহিকভাবে মার্কিন যুক্তরাষ্ট্র ও সোভিয়েত ইউনিয়নের প্রবল সমালোচক ছিলেন। সাম্রাজ্যবাদ বিস্তার, আধিপত্যবাদের বিরুদ্ধে অবস্থান নেন তিনি। স্পেনের ফ্রান্সিস্কো ফ্রাঙ্কো, চেকোস্লোভাকিয়ার গুস্তাভ হুসাক, দক্ষিণ আফ্রিকার বি জে ভরস্টার ও পি ডব্লিউ বোথা সরকারেরও সমালোচনা করতেন।
২৮ ফেব্রুয়ারি, ১৯৮৬ তারিখে সিনেমা দেখে বাড়ি ফেরার পথে স্টকহোমে অজ্ঞাতনামা ব্যক্তির হাতে রাস্তায় নিহত হন তিনি। তৃতীয় গুস্তাভের পর জাতীয় পর্যায়ের নেতার মৃত্যুটি ছিল আধুনিক সুইডেনের ইতিহাসে প্রথম। পালমের মৃত্যুর বিষয়টি স্ক্যান্ডিনেভিয়ার দেশগুলোয় ব্যাপক প্রভাব বিস্তার করে। হত্যাকারীকে এখনো চিহ্নিত করা যায়নি কিংবা ব্যবহৃত বন্দুকও খুঁজে পাওয়া যায়নি। সুইডিশ পুলিশের কাছে হত্যার বিষয়টি বেশ রহস্যময় হিসেবে বিবেচিত হয়ে আসছে। তবে হত্যাকাণ্ডের সাথে সম্পৃক্ততার অভিযোগে পুলিশ বেশ কয়েকজন ব্যক্তিকে আটক করেছে।
সাইমন কুজনেৎস

সাইমন স্মিথ কুজনেৎস (জন্ম: ৩০শে এপ্রিল, ১৯০১ - মৃত্যু: ৮ই জুলাই, ১৯৮৫) একজন রুশ-বংশোদ্ভূত মার্কিন অর্থনীতিবিদ। তিনি ১৯৭১ সালে অর্থনীতিতে নোবেল পুরস্কার লাভ করেন।
কুজনেৎস মার্কিন যুক্তরাষ্ট্রের কলাম্বিয়া বিশ্ববিদ্যালয় থেকে ১৯২৩ সালে বিজ্ঞানে স্নাতক, ১৯২৪ সালে কলাবিদ্যায় স্নাতকোত্তর এবং ১৯২৬ সালে ডক্টরেট উপাধি অর্জন করেন। এরপর তিনি ১৯৩০ থেকে ১৯৫৪ সাল পর্যন্ত দেশটির পেন্সিলভেনিয়া বিশ্ববিদ্যালয়ে, ১৯৫৪ থেকে ১৯৬০ সাল পর্যন্ত জনস হপকিন্স বিশ্ববিদ্যালয়ে এবং ১৯৬০ থেকে ১৯৭১ সাল পর্যন্ত হার্ভার্ড বিশ্ববিদ্যালয়ে শিক্ষকতা করেন।
স্ল্যাক ন্যাশনাল অ্যাক্সেলারেটর ল্যাবরেটরি

স্ল্যাক ন্যাশনাল অ্যাক্সিলারেটর ল্যাবরেটরী প্রকৃতপক্ষে স্ট্যানফোর্ড লিনিয়ার অ্যাক্সিলারেটর সেন্টার স্ট্যানফোর্ড বিশ্ববিদ্যালয় পরিচালিত একটি গবেষণাকেন্দ্র। 
স্ট্যানফোর্ড লিনিয়ার অ্যাক্সিলারেটর সেন্টার ১৯৬২ সালে প্রতিষ্ঠিত হয়। স্ট্যানফোর্ড বিশ্ববিদ্যালয় এর মূল ক্যাম্পাসের পশ্চিমে ৪২৬ একর জায়গা জুড়ে অবস্থিত। এর প্রধান অ্যাক্সিলারেটর ২ মাইল লম্বা এবং এটি পৃথিবীর সবচেয়ে দীর্ঘ লিনিয়ার অ্যাক্সিলারেটর। ২০০৫ সালের তথ্য অনুযায়ী, স্ল্যাকে ১০০০ এর অধিক মানুষ কাজ করে, এর মধ্যে প্রায় ১৫০ জন পদার্থবিজ্ঞানে ডক্টরেট ডিগ্রিধারী।
থিয়াগো আলকান্তারা

থিয়াগো আলকান্তারা দো নাসিমেন্তো (জন্ম ১১ এপ্রিল ১৯৯১), সাধারণত থিয়াগো নামে পরিচিত, একজন স্পেনীয় ফুটবলার। থিয়াগো বর্তমানে একজন সেন্ট্রাল মিডফিল্ডার হিসেবে প্রিমিয়ার লিগের ক্লাব লিভারপুল খেলেন।
থিয়াগো ইতালির স্যান পিয়েত্রো ভের্নোতিকো শহরে জন্মগ্রহণ করেন এবং শৈশব কাটান স্পেনে। তার বাবা হলেন প্রাক্তন ব্রাজিলীয় বিশ্বকাপ বিজয়ী মাজিনিও. তিনি ব্রাজিলীয় ক্লাব ফ্লামেঙ্গোর নিচু স্তরের দলের হয়ে খেলতে শুরু করেন। পাঁচ বছর বয়সে তিনি তার বাবার সাথে স্পেনে চলে আসেন এবং গালিসীয় দল ইউরেকায় যোগ দেন। ২০০১ সালে তিনি হয়ে খেলেন, যখন তার বাবা এলচের হয়ে খেলছিলেন। ২০০৫ সালে, দশ বছর বয়সে, তিনি ফ্লামেঙ্গোতে ফিরে আসেন এরপর আবারে স্পেনে চলে যান এবং বার্সেলোনার সাথে চুক্তি সাক্ষর করেন।
২০০৯ সালের ১৭ মে, ১৮ বছর বয়সে মায়োর্কার বিপক্ষে মূল দলের হয়ে অভিষেক হয় থিয়াগোর। খেলার ৬৩তম মিনিটে বদলি হিসেবে নামেন তিনি। ২০১০ সালের ২০ ফেব্রুয়ারি, রেসিং সান্তানদেরের বিপক্ষে খেলায় ৭৬তম মিনিটে ইয়ইয়া তরের বদলি হিসেবে নামেন থিয়াগো এবং বার্সেলোনার হয়ে তার প্রথম গোল করেন। বার্সেলোনার হয়ে তিনি দ্বিতীয় গোল করেন ২০১১ সালের ৯ এপ্রিল আলমেরিয়ার বিপক্ষে। রিয়াল সোসিয়েদাদের বিপক্ষে তিনি তৃতীয় গোল করেন। ২০১০–১১ মৌসুমে তিনি ১৭টি খেলায় মাঠে নামেন, তিনটি গোল করেন এবং তিনটি গোলে সহায়তা করেন। ২০১১ সালের ২৯ জুন, তিনি বার্সেলোনার সাথে নতুন করে চুক্তিবদ্ধ হন, যার মেয়াদ ২০১৫ সালের ৩০ জুন পর্যন্ত।
থিয়াগো ২০১১–১২ মৌসুম শুরু করেছিলেন রিয়াল মাদ্রিদের বিপক্ষে স্পেনীয় সুপার কাপের প্রথম লেগের মাধ্যমে। খেলার ৫৮তম মিনিটে জাভি হার্নান্দেজের বদলি হিসেবে নামেন তিনি। লা লিগায় বার্সেলোনার প্রথম খেলায় ভিয়ারিয়ালের বিপক্ষে তিনি গোল করেন। খেলায় বার্সেলোনা ৫–০ ব্যবধানে জয় লাভ করে। ২০১২ সালের ২৯ এপ্রিল, রায়ো ভায়েকানোর বিপক্ষেও তিনি গোল করেন। খেলায় বার্সেলোনা ৭–০ ব্যবধানে জয় লাভ করে।
২০১৩ সালের ১৪ জুলাই, থিয়াগো জার্মান ক্লাব বায়ার্ন মিউনিখের সাথে চার বছরের চুক্তি স্বাক্ষর করেন। তার স্থানান্তর প্রক্রিয়া সম্পন্ন হয় ২৫ মিলিয়ন ইউরোর বিনিময়ে। ২০১৩ সালের ২৭ জুলাই, ডিএফএল সুপার কাপে বরুসিয়া ডর্টমুন্ডের বিপক্ষে খেলায় থিয়াগোর অভিষেক হয়। খেলায় বায়ার্ন ৪–২ গোলের ব্যবধানে পরাজিত হয়।
২০০৮ উয়েফা ইউরোপীয় অনূর্ধ্ব ১৭ চ্যাম্পিয়নশীপে স্পেনের হয়ে অংশগ্রহণ করেন থিয়াগো এবং দলের শিরোপা জয়ে গুরুত্বপূর্ণ ভূমিকা পালন করেন। ২০১১ উয়েফা ইউরোপীয় অনূর্ধ্ব ২১ চ্যাম্পিয়নশীপেও তিনি অংশগ্রহণ করেন। প্রতিযোগীতার ফাইনালে সুইজারল্যান্ডের বিপক্ষে গোলপোস্টের ৪০ গজ দূর থেকে নেওয়া ফ্রি-কিকে গোল করেন থিয়াগো এবং দলকে ২–০ ব্যবধানের জয় এনে দেন। তাকে ম্যান অব দ্য ম্যাচ এবং প্রতিযোগিতার সেরা খেলোয়াড় ঘোষণা করা হয়।
২০১৩ সালের ১৮ জুন, ২০১৩ উয়েফা ইউরোপীয়ান অনূর্ধ্ব-২১ ফুটবল চ্যাম্পিয়নশিপের ফাইনালে ইতালির বিপক্ষে থিয়াগো হ্যাট্রিক করেন এবং দলকে ৪–২ গোলের জয় এনে দেন। এর মাধ্যমে স্পেন চতুর্থবারের মত এই শিরোপা নিজেদের করে নেয়।
২০১১ সালের ১০ আগস্ট, ইতালির বিপক্ষে প্রীতি খেলায় স্পেনের সিনিয়র দলের হয়ে অভিষেক হয় থিয়াগোর। ২০১১ সালের ৬ সেপ্টেম্বর, স্পেনের হয়ে প্রথম প্রতিযোগিতামূলক খেলায় মাঠে নামেন থিয়াগো। ২০১২ ইউরো বাছাইপর্বের ঐ খেলায় লিশটেনস্টাইনের বিপক্ষে ৬–০ ব্যবধানে জয় লাভ করে স্পেন।
২৪ আগস্ট ২০১৩ অনুসারে।
১১ অক্টোবর ২০১১ অনুসারে।
থিয়াগো ১৯৯৪ ফিফা বিশ্বকাপ জয়ী ব্রাজিলীয় ফুটবলার মাজিনিওর পুত্র। তার মা ভ্যালেরিয়া আলকান্তারা ছিলেন একজন ভলিবল খেলোয়াড়। তার ছোট ভাই রাফিনিয়া বর্তমানে বার্সেলোনা দলের সদস্য।
দ্য নেট (১৯৫৩-এর চলচ্চিত্র)

দ্য নেট (ইংরেজি ভাষায়: The Net-Project M7) এন্থ্যানি এসকাইথ পরিচালিত টু সিটিস ফিল্ম কর্তৃক নির্মত একটি ব্রিটিশ চলচ্চিত্র যা ১৯৫৩ সালে মুক্তি পায়।এতে অভিনয় করেছেন জেমস ডুনাল্ড, "ফিলিস কালভার্ট", রবার্ট বেটলি এবং "হার্বার্ট লোম"। বিশ্ব বিমানচালনা গবেষণাকেন্দ্রে ছবিটির সেট তৈরি করা হয়েছিল এবং ’’জন পাডনের’’ উপন্যাস অবলম্বনে ছবিটি নির্মিত ।
ইংল্যান্ড এর গ্রামাঞ্চলের মধ্যে গোপন এক বিমান গবেষণা স্টেশনে আন্তর্জাতিক বিজ্ঞানীদের একটি গ্রুপ প্রতি ঘণ্টায় 2,000 মাইল উড়তে পারে এমন একটি বিপ্লবী বিমান (M7 ) এর প্রোটোটাইপ তৈরিতে কাজ করছেন।প্রকল্পের নেতা মাইকেল হ্যাথলি (ডোনাল্ড) প্রকল্পের সাথে এতই সম্পৃক্ত যে তার স্ত্রী লিডিয়ার মতানুযায়ী সে উপেক্ষিত এবং সে তার স্বামীর কাজের পক্ষে না।একটি সামাজিক অনুষ্ঠানে লিডিয়ার সাথে হ্যাথলির সহকর্মী এলেক্স লিয়নের পরিচয় হয় এবং তারাঁ একে অপরের প্রেমে পড়েন।ঠিক সেই সময় হ্যাথলি প্রকল্পের(M7 ) পরীক্ষায় অসফল হয় কিন্তু প্রকল্প পরিচালক কারিংটোন দ্বারা ক্রমাগত চাপ আসতে থাকে।
কাহিনী অন্য দিকে মোড় নেয় যখন প্রকল্প পরিচালক কারিংটোন খুন হন এবং প্রকল্পের সদস্যরা বোঝতে পারেন প্রকল্পের ভিতর গুপ্তচর লুকিয়ে আছে।M7 পরিশেষে তার প্রথম ফ্লাইটের পরীক্ষা দেয় এবং অক্ষত থাকে।প্রকল্পের সদস্যরা অবিরত কাজ করে ছোটখাট সমস্যা সমাধান করে সমাপ্ত সংস্করণ আকাশে উড়ায় কিন্তু এই সময় গুপ্তচর তার হাত দেখায় এবং বিমান হাইজ্যাকের চেষ্টা করে।
আনোয়ার আল-আওলাকি

আনোয়ার আল-আওলাকি ইয়েমেনি বংশোদ্ভূত- ধর্মপ্রচারক । যুক্তরাষ্ট্রের কর্মকর্তাদের তথ্যমতে, আরব উপদ্বীপে আল কায়েদা গোষ্ঠীর (একিউএপি) সক্রিয় নেতা ছিলেন আওলাকি। ইয়েমেনের আল কায়েদা শাখার সঙ্গে তার যোগসাজশ ছিলো। ওসামা বিন লাদেনের মৃত্যুর পর থেকে আওলাকি ছিলেন আল কায়দার সবচাইতে সোচ্চার ও অন্যতম মুখ্য সদস্য।
আওলাকির জন্ম ১৯৭১ সালে যুক্তরাষ্ট্রের নিউমেক্সিকো রাজ্যে। তার মা-বাবা ইয়েমেনী তাই তিনি ছিলেন ইয়েমেনি বংশোদ্ভূত। তিনি ইংরেজি ও আরবী ভাষায় পারদর্শী ছিলেন।
ইয়েমেনে স্কুলজীবন শেষ করে আওলাকি কলোরাডো স্টেট বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক ডিগ্রি লাভ করেন। তিনি পশ্চিম উপকূলে সান দিয়েগোর এক মসজিদ যেখানে ২০০১ সালের ১১ই সেপ্টেম্বরের হামলায় জড়িত ২ ব্যক্তি প্রায়ই যাতায়াত করতো সেই মসজিদসহ, যুক্তরাষ্ট্রের বিভিন্ন মসজিদে ইমামতি করেন এবং পরে ইয়েমেনে যাতায়াত শুরু করেন।
২০০৬ সালে ইয়েমেনের এক ধনাঢ্য পরিবারের সন্তানকে অপহরণের অভিযোগে আওলাকিকে গ্রেপ্তার করা হয়। আল-কায়েদার তহবিল সংগ্রহের জন্যই তিনি ওই অপহরণের সঙ্গে যুক্ত ছিলেন বলে কথিত আছে। ২০০৭ সালে কারাগার থেকে বের হওয়ার পর ইয়েমেনে পালিয়ে থেকে আল-কায়েদাকে সংগঠিত করছিলেন আওলাকি।
তিনি মার্কিন হয়েও, আমেরিকার জোর সমালোচক হয়ে ওঠেন এবং ইন্টারনেটে বিপুল সাড়া জাগিয়ে বহু অনুসারীর সৃষ্টি করেন যার মধ্যে বিশ্বের বিভিন্ন জায়গায় ইসলাম মতাদর্শীরা তার প্রচার শুনতো। আমেরিকা ও ইয়েমেন, বেশ কয়েকটি সন্ত্রাসী হামলায় তার কথিত ভূমিকার জন্য তার অনুসন্ধান চালায় । ইয়েমনী কর্তৃপক্ষ ২০১০ সালে ইয়েমেনে একজন ফরাসী তেল শিল্প কর্মীকে হত্যার ঘটনার জন্য তার বিরুদ্ধে ‘বিদেশীদের বিরুদ্ধে হানাহানিতে ইন্ধন যোগানোর’ অভিযোগ করে।
পূর্ব ইয়েমেনের মারিব প্রদেশে খাশিফ শহর থেকে পাঁচ মাইল দূরে মার্কিন ড্রোন হামলায় কয়েকজন সঙ্গী এবং তিনজন শিশুসহ আওলাকি নিহত হয়।
ar أنور العولقي
 be Анвар аль-Аўлакі [edit]
Deutsch de Anwar al-Awlaki [edit]
English en Anwar al-Aulaqi [edit]
Esperanto eo Anŭar al-Aŭlaki [edit]
español es Anwar al-Awlaki [edit]
فارسی fa انور العولقی [edit]
suomi fi Anwar al-Awlaki [edit]
français fr Anwar al-Awlaqi [edit]
עברית he אנוואר אל-אוולקי [edit]
italiano it Anwar al-Awlaki [edit]
日本語 ja アンワル・アウラキ [edit]
ქართული ka ანვარ ალ-ავლაკი [edit]
한국어 ko 안와르 알아울라키 [edit]
македонски mk Анвар ал Авлаки [edit]
മലയാളം ml അൻവർ അൽ - അവ്‌ലാകി [edit]
Bahasa Melayu ms Anwar al-Awlaki [edit]
Nederlands nl Anwar al-Awlaki [edit]
norsk bokmål no Anwar al-Awlaki [edit]
polski pl Anwar al-Awlaki [edit]
português pt Anwar al-Awlaki [edit]
русский ru Анвар аль-Авлаки [edit]
srpskohrvatski / српскохрватски sh Anvar al-Avlaki [edit]
中文 zh 安瓦爾·奧拉基 [edit]
দ্য নেট ২ (২০০৬-এর চলচ্চিত্র)

দ্য নেট ২.০ ২০০৬ সালের "রব কোয়ান" লিখিত ও কার্লেস উইনকার পরিচালিত একটি আমেরিকান ডিরেক্ট টু ভিডিও চলচ্চিত্র।এটি ১৯৯৫ সালে নির্মিত দ্য নেট এর সিকুয়্যাল।এতে অভিনয় করেছেন নিকি ড্যালোস, কিগ্যান কনার ট্রেসি ও নেইল হপকীন্স সহ আরো অনেকে।
একজন অল্প বয়স্ক কম্পিউটার সিস্টেম বিশ্লেষক ইস্তানবুল এসে একটি নতুন চাকরি শুরু করার পর জীবনে অশান্তির মধ্যে পড়ে যখন শীঘ্রই তিনি আবিষ্কার করেন যে তার পাসপোর্ট আর বৈধ নয়, তার ক্রেডিট কার্ড ব্যাবহারঅযোগ্য, তার ব্যাংক একাউন্ট খালি এবং তার পরিচয়পত্র চুরি হয়ে যায়।
মালিক ইবনে আনাস

ইমাম মালিক ইবনে আনাস ইবনে মালিক ইবনে আবি আমির আল-আসবাহি () (জন্ম: ৭১১ খ্রিস্টাব্দ/৯৩ হিজরী - মৃত্যু: ৭৯৫ খ্রিস্টাব্দ/১৭৯ হিজরী) একজন বিখ্যাত হাদিস বিশারদ এবং ফিকহের অত্যন্ত সম্মানিত পণ্ডিতদের একজন ছিলেন। তিনি মুসলমানদের প্রধান চার ইমামের একজন। মালেকী মাযহাব তারই প্রণীত মূলনীতির উপর প্রতিষ্ঠিত। তার সংকলিত "মুয়াত্তা" বিখ্যাত এবং প্রাচীনতম হাদীসগ্রন্থ 
ইমাম মালিক (রহ.)-এর পূর্বপুরুষ ইয়েমেনের অধিবাসী ছিলেন। তার দাদা আবু আমের দ্বিতীয় হিজরীতে (৬২৩ খ্রিষ্টাব্দে) ইসলাম গ্রহণের পর সপরিবারে মদিনা চলে আসেন। পরবর্তীতে মদিনাতে ইমাম মালিক জন্মগ্রহণ করেন।ইমাম মালেক (রহ.)-এর বংশপরম্পরা ইয়েমেনের শাহি খানদান হুমাইরের শাখা ‘আসবাহ’-এর সঙ্গে যুক্ত হওয়ার কারণে তাকে আল-আসবাহী বলা হয়। এ মতকেই প্রখ্যাত ইসলামি ইতিহাসবিদ প্রাধান্য দিয়েছেন। তবে মুহাম্মদ বিন ইসহাক বলেন, ইমাম মালিক এবং তার পূর্বপুরুষ তায়ম গোত্রের মাওয়ালি ছিলেন।
শৈশবেই তিনি পুরো কুরআন শরিফ মুখস্থ করেন। এরপর তিনি মদিনার বিখ্যাত তাবেয়ী আবু সুহাইল নাফের কাছে হাদিস শিক্ষা করেন। এছাড়াও ইমাম মালেক তৎকালীন বহু বিখ্যাত ইসলামি ব্যক্তিত্বদের কাছে শিক্ষা গ্রহণ করেন। তাদের মাঝে অন্যতম হলো হিশাম বিন উরওয়া, জাফর সাদিক এবং ইবনে শিহাব যুহরী। এভাবে তিনি বহু শায়খের সান্নিধ্য গ্রহণ করেন।
"হায়াতে ইমাম মালিক"–এ সুলাইমান নদভীর বর্ণনা মতে ইমাম মালিকের নিম্নবর্ণিত রচনার উল্লেখ পাওয়া যায়।যথা:
যারা কুরআন কে আল্লাহর কালাম না বলে আল্লাহর সৃষ্টি বলতো ইমাম মালিক(রহ.) তাদের যিনদীক বলতেন। আবু নুআইম(রহ.) ইয়াহইয়া বিন রাবী‘ থেকে বর্ণনা করেছেন, তিনি বলেন, 
ইমাম লালকাঈ(রহ.) এ কথা আবূ মুহাম্মাদ বিন ইয়াহ্ইয়া বিন খালাফের বরাতে মালেক থেকে উদ্ধৃত করেছেন। একই কথা তুলে ধরেছেন কাযী ইয়ায(রহ.) ও।
ইমাম মালিক(রহ.) আল্লাহর সিফাত সমূহের কোন রূপ তাবিল বা ভিন্নার্থ গ্রহণের পক্ষপাতি ছিলেন না।বরং আল্লাহর হাত,পা,মুখ এসবের হুবুহু অর্থই নিতেন।
ইমাম দারাকুতনী(রহ.) আল-ওয়ালীদ বিন মুসলিমের সনদে বর্ণনা করেছেন, তিনি বলেন, 
অর্থাৎ যা আছে হুবুহু সেটাই বিশ্বাস করা লাগবে।আহলুস সুন্নাহ ওয়াল জামাআতের আকিদাহ এটাই।
ইবনু আব্দিল বার্র (রহ.) বলেন, 
অর্থাৎ ইমাম মালিক(রহ.) এর মত হচ্ছে আল্লাহকে বান্দারা কিয়ামতের দিন দেখতে পাবে।
ইমাম মালিক(রহ.) এর আকিদাহ হচ্ছে আল্লাহ আরশের উপর সমুন্নত আর এ বিষয়ে বিশ্বাস করা ওয়াজিব।আল্লাহর সমুন্নত হওয়ার ধরন সম্পর্কে প্রশ্ন করা ব্যাতিরেকেই এ বিষয়ে বিশ্বাস করতে হবে।
আবূ নুআইম(রহ.) জাফর ইবনে আব্দুল্লাহ থেকে বর্ণনা করেছেন, তিনি বলেন, 
এই ঘটনা আস-সাবূনী(রহ.) জাফর বিন আব্দল্লাহর সনদে মালিক থেকে বর্ণনা করেছেন। ইবনু আব্দিল বার্র(রহ.) আব্দুল্লাহ বিন নাফে‘র সনদে মালিক থেকে বর্ণনা করেছেন।
ইমাম বায়হাকী(রহ.) আব্দুল্লাহ বিন ওয়াহহাবের সনদে মালিক থেকে বর্ণনা করেছেন।
সনদ পর্যালোচনাঃ
এই বর্ণনাটি বিশুদ্ধতার সাথে সাথে স্পষ্টও।যা ইমাম মালিক(রহ.) এর আকিদাহ কে পুরপুরি ব্যাখ্যা করতে সমর্থ।
ইমাম আবু দাউদ(রহ.) আব্দুল্লাহ বিন নাফে‘ থেকে বর্ণনা করেছেন, তিনি বলেন, ইমাম মালিক বলেছেন,
ইমাম মালিক ১৭৯ হিজরীর রবিউল আউয়াল মাসে (৭৯৫ খ্রিস্টাব্দে) ৮৪ বছর বয়সে মদিনাতে মৃত্যুবরণ করেন। মৃত্যুর পর তাকে মসজিদে নববীর পাশে জান্নাতুল বাকি কবরস্তানে দাফন করা হয়।
ফোক্সওয়াগেন

ফোক্সওয়াগেন একটি জার্মান মোটরগাড়ী নির্মাতা প্রতিষ্ঠান। ফোক্সওয়াগেন জার্মানির বৃহত্তম এবং বিশ্বের দ্বিতীয় বৃহত্তম গাড়ি নির্মাতা। এর সদর দপ্তর জামার্নির উল্ফস্‌বুর্গে। জার্মান ভাষায় ফোক্সওয়াগেন (Volkswagen)) দ্বারা জনগণের গাড়ি বোঝানো হয়। ফোক্সওয়াগেন কোম্পানীর বর্তমান স্লোগান “দাস অতো” (দ্য কার)। এ কোম্পানী বিভিন্ন ব্র্যান্ডের গাড়ীর মধ্যে রয়েছে ফোক্সওয়াগেন, ক্স্যানিয়া, নিওপ্ল্যান, মান, আউডি, স্কোডা, বেন্টলি, পোর্শ ও ল্যাম্বরগিনি। ফোক্সওয়াগেন বর্তমানে বিভিন্ন ব্র্যান্ডের ৫০টিরও বেশি মডেল তৈরী ও বাজারজাত করে থাকে। ফোক্সওয়াগেন বিটল মডেলটি এর অদ্ভুত আকৃতির জন্য দীর্ঘকাল প্রসিদ্ধ ছিল। 
১৯৩৭-এ জার্মানিতে এ কোম্পানিটি স্থাপিত হয়। এর সদর দপ্তর জামার্নির উল্ফস্‌বুর্গে। তবে বর্তমান বিশ্বের বিভিন্ন প্রান্তে ফোক্সওয়াগেন গাড়ির নির্মাণ ও সংযোজনের কারখানা রয়েছে। জার্মানি, মেক্সিকো, স্লোভাকিয়া, চীন, ভারত, ইন্দোনেশিয়া, রাশিয়া, ব্রাজিল, আর্জেন্টিনা, পর্তুগাল, স্পেন, পোল্যান্ড, বসনিয়া অ্যান্ড হার্জেগোভিনা এবং দক্ষিণ আফ্রিকায় ফোক্সওয়াগেনের কারখানা স্থাপন করা হয়েছে।
২০০৩ সাল থেকে ফোক্সওয়াগেন ইউরোপিয়ান বাজারের জন্ নিম্ন মাত্রার সালফারযুক্ত ডিজেল যুক্ত ইঞ্জিন বিক্রি করছে ইউরোপিয়ান বাজারের জন্য। ডিজেল ইঞ্জিনের জন্য টার্বোচার্জড ডিরেক্ট ইঞ্জেকশন নির্মাণ করেছে।
এ কোম্পানী বিভিন্ন ব্র্যান্ডের গাড়ীর মধ্যে রয়েছে ফোক্সওয়াগেন, ক্স্যানিয়া, নিওপ্ল্যান, মান, আউডি, স্কোডা, বেন্টলি, পোর্শ ও ল্যাম্বরগিনি। ফোক্সওয়াগেন বর্তমানে বিভিন্ন ব্র্যান্ডের ৫০টিরও বেশি মডেল তৈরী ও বাজারজাত করে থাকে। ফোক্সওয়াগেন বিটল মডেলটি এর অদ্ভুত আকৃতির জন্য দীর্ঘকাল প্রসিদ্ধ ছিল।
আবদুল খালেক

আবদুল খালেক (জন্ম: ১ মার্চ ১৯২৭- মৃত্যু: ১০ জুন ২০১৩) বাংলাদেশ পুলিশের প্রথম পুলিশ মহাপরিদর্শক-ইন্সপেক্টর জেনারেল অব পুলিশ (আইজিপি) ও প্রথম স্বরাষ্ট্র সচিব।
আবদুল খালেকের জন্ম ১৯২৭ সালের ১ মার্চ কুমিল্লা জেলার। ব্রাহ্মনপাড়া থানাধীন জিরুইন গ্রামে। তিনি দেবিদ্বার গঙ্গামন্ডল রাজ ইনস্টিটিউটে ও ঢাকা বিশ্ববিদ্যালয় থেকে অর্থনীতি শাস্ত্রে সম্মান সহ ১৯৫০ সালে এম এ পাস করেন। কিছুদিন জগন্নাথ বিশ্ববিদ্যালয় ও ঢাকা বিশ্ববিদ্যালয়ে শিক্ষকতাও করেন। ১৯৫১ সালে তিনি তৎকালীন সিভিল সার্ভিস অফ পাকিস্তান (সিএসপি) পরিক্ষায় উত্তীর্ণ হয়ে পুলিশ ক্যাডারে যোগ দেন।
১৯৫১ সালে আবদুল খালেক পুলিশ সার্ভিসে যোগদান করেন। তিনি তৎকালীন গোপালগঞ্জ ও নারায়ণগঞ্জ মহকুমায় এসডিপিও এবং বরিশাল, পাবনা, রাজশাহী, চট্টগ্রাম ও ময়মনসিংহ জেলায় পুলিশ সুপার হিসেবে কর্মরত ছিলেন। তিনি পুলিশ একাডেমি সারদায় অধ্যক্ষ হিসেবে দায়িত্ব পালন করেন। তিনি মুজিবনগর সরকারের সময় থেকে স্বাধীন বাংলাদেশের প্রথম আইজিপি হিসেবে ২৩ এপ্রিল ১৯৭৩ সাল পর্যন্ত দায়িত্ব পালন করেন। এছাড়া তিনি ১৯৭১ সালের ৪ সেপ্টেম্বর থেকে ১৯৭৩ সালের ২৬ জানুয়ারি পর্যন্ত বাংলাদেশের প্রথম স্বরাষ্ট্র সচিব হিসেবে দায়িত্ব পালন করেন। ১৯৭১ সালের ২৫ মার্চ পুলিশ একাডেমি সারদায় কর্মরত থাকাকালে পাকিস্তানি বাহিনীর বিরুদ্ধে প্রতিরোধ গড়ে তোলেন আবদুল খালেক। পাকিস্তানি বাহিনীর আক্রমণের কারণে সারদা প্রত্যাবর্তনে ব্যর্থ হয়ে তিনি পরিবারসহ ভারতে চলে যান। তৎকালীন পূর্ব পাকিস্তানে কর্মরত সব পুলিশ সদস্যকে মুক্তিযুদ্ধে সক্রিয় অংশগ্রহণের আহবান জানিয়ে তিনি চিঠি লেখেন। মুক্তিযুদ্ধ চলাকালে তিনি কলকাতায় সচিব হিসেবে দায়িত্ব পালন করায় পাকিস্তানের সামরিক আদালত তার অনুপস্থিতিতে বিচার করে সাজা প্রদান করে।
স্বাধীনতা পুরস্কার ২০১৯ (মরনোত্তর) স্বাধীনতা ও মুক্তিযুদ্ধ এ অবদানের জন্য।
হান্সেল অ্যান্ড গ্রেটেল: উইচ্ হান্টার্স

হান্সেল অ্যান্ড গ্রেটেল: উইচ্ হান্টার্স, ২০১৩ সালে মুক্তিপ্রাপ্ত একটি আমেরিান অ্যাকশন ও ফেন্টাসি ইংরেজি চলচ্চিত্র। চলচ্চিত্রটি পরিচালনা করেছেন টমি ওয়াইরকোলা। এ চলচ্চিত্রটি থ্রিডি আকারেও মুক্তি পেয়েছে। চলচ্চিত্রটি ১৮১২ সালের জার্মান গল্প “হান্সেল ও গ্রেটেলের” কাহিনী অবলম্বনে নির্মীত।
ছোট ভাই-বোন হান্সেল ও গ্রেটেলকে তাদের বাবা এক রাতে বনের মধ্যে রেখে চলে যান। তারা দুজন হাঁটতে হাঁটতে একটি চকলেট দিয়ে মোড়ানো ঘরের সামনে উপস্থিত হন এবং সেখান থেকে চকলেট খেতে থাকেন। ঘরের ভিতর প্রবেশ করার পর সেখানে বাস করা এক ডাইনি তাদের মেরে ফেলতে উদ্ধত হলে তারা কৌশলে ডাইনীকে আগুনে পুড়িয়ে হত্যা করে। তখন থেকেই তারা দুই ভাই-বোন ডাইনি হত্যা করা শুরু করে এবং একসময় বিখ্যাত "উইচ্ হান্টার" হিসেবে তাদের খ্যাতি ছড়িয়ে পরে। এখন পর্যন্ত তারা ছয়শত এর বেশি ডাইনীকে হত্যা করেছেন।
একদিন আগসবার্গ শহরে হান্সেল ও গ্রেটেল, শেরিফ ব্যারিঞ্জারের কাছ থেকে ডাইনী প্রবৃত্তি চর্চার অভিযোগে আটক মীনা নামের একটি মেয়েকে রক্ষা করে। শহরের মেয়র এঙ্গলমান ডাইনীদের ধরিয়ে দেওয়ার ও তাদের হাতে বন্দি শহরের কিছু ছেলে-মেয়ের খোঁজে বের করে দেওয়ার জন্য হানসেল ও গ্রেটেলকে ভাড়া করে। এদিকে শেরিফ ব্যারিঞ্জার ও একই মিশনের জন্য আলাদা লোক ভাড়া করে। কিন্তু তারা সকলেই এক শক্তিশালী ডাইনি মিউরিয়াল এর হাতে খুন হয়। হানসেল ও গ্রেটেল মেয়রের সহকারী জনসনের সহয়তায় একটি ডাইনীকে বন্দি করে ও তাকে জিঞ্জাসাবাদ করে তারা জানতে পারে সকল ডাইনীরা “ব্লাড মুন” নামে একটি অনুষ্ঠানের জন্য তৈরী হচ্ছে যে অনুষ্ঠানটি সম্পন্ন করতে ১২ জন শিশু লাগবে।
এরপর তারা ১১ জন শিশুর কথা জানতে পারে যাদের ধরে নিয়ে যাওয়া হয়েছে। ডাইনী মিউরিয়াল ১২ জন পূর্ন করার জন্য অপর এক শিশুকে নিতে শহরে প্রবেশ করে ও তাকে নিয়ে যায়। এরপর হানসেল, গ্রেটেল, মীনা ও ডাইনীদের হয়ে কাজ করা এডোয়ার্ড নামের ট্রোলের সহয়তায় তারা শিশুদের উদ্ধার করে ও মিউরিয়ালকে হত্যা করে।
টুয়েলভ অ্যাংরি মেন (১৯৫৭-এর চলচ্চিত্র)

টুয়েলভ অ্যাংরি মেন (বাংলায় অর্থ: ১২ জন রাগান্বিত ব্যক্তি) সিডনি লুমেট পরিচালিত মার্কিন নাট্য চলচ্চিত্র যা ১৯৫৭ সালে মুক্তি পেয়েছিল। এটি রেজিনাল্ড রোজের একই নামের টেলি নাটকের চলচ্চিত্রায়ন। একটিই সেটে প্রায় সম্পূর্ণ সময় ধরে শ্বাসরুদ্ধকর নাটকিয়তা আর চিত্রায়নের জন্য চলচ্চিত্রটি বিখ্যাত।
চলচ্চিত্রটির কাহিনী আবর্তিত একজন অপরাধী সত্যিই নিজ পিতার খুনের অপরাধ করেছে কিনা তা যুক্তি সঙ্গত সন্দেহের মাধ্যমে ১২ জন জুরির চুলচিরা বিশ্লেষন। ১২ জন জুরির মাঝে ১১ জনই প্রাথমিক ভোটে অপরাধী অপরাধ করেছেন বলে রায় দেন কিন্তু একজন জুরি জানান যুক্তি সঙ্গত সন্দেহের অবকাশ হয়ত আছে, তাই তিনি আলোচনার আহ্বান জানান।
৭ম বার্লিন চলচ্চিত্র আন্তর্জাতিক উৎসব
একাডেমি পুরস্কার
দাগিলেজ গাছআঁচড়া

দাগিলেজ গাছআঁচড়া (বৈজ্ঞানিক নাম: "Certhia himalayana") বা বাঁকাঠোঁট কীটকুড়ানী Certhiidae (সের্থিডি) গোত্র বা পরিবারের অন্তর্গত "Certhia" (সের্থিয়া) গণের অন্তর্গত এক প্রজাতির ছোট বৃক্ষচর পাখি। দাগিলেজ গাছআঁচড়ার বৈজ্ঞানিক নামের অর্থ "হিমালয়ের বৃক্ষচারী" (গ্রিক: "kerthios" = ছোট বৃক্ষচর পাখি; "himalayana" = হিমালয়ের)। পাখিটি দক্ষিণ, মধ্য ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে প্রায় ৬ লক্ষ ৯১ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
দাগিলেজ গাছআঁচড়া বিশ শতকে চট্টগ্রাম বিভাগে পাওয়া গিয়েছিল বলে একটি তথ্য রয়েছে। এছাড়া ভারত, পাকিস্তান, নেপাল, আফগানিস্তান, মায়ানমার, কাজাখস্তান, কিরগিজিস্তান, উজবেকিস্তান, চীন, তাজিকিস্তান ও তুর্কমেনিস্তান এদের মূল আবাস। এ প্রজাতিটির মোট চারটি উপপ্রজাতির সন্ধান পাওয়া গেছে। এরা হল: